qundao/data-zh-poetry huggingface dataset:
秋晚杂兴十二首·其五
作者：方一夔
朝代：宋
体裁：五言律诗

门前吴越路，几步隔红尘。学课九千字，年书十二神。殷床驰道马，隔岸渡桥人。自愧樊笼里，飞腾未有因。
秋晚杂兴十二首·其八
作者：方一夔
朝代：宋
体裁：五言律诗

谁作百年客，聊随三宿僧。诗皆传妙品，禅未悟中乘。晓枕空鸣角，秋窗夜剔灯。欣欣会心处，走墨剡溪藤。
秋晚杂兴十二首·其六
作者：方一夔
朝代：宋
体裁：五言律诗

地占繁雄郡，人奔财赋疆。北僧泥佛相，南客贾胡装。打谷拳毛马，弹筝跕躧娼。西风愁世路，无路立苍茫。
秋晚杂兴十二首·其十
作者：方一夔
朝代：宋
体裁：五言律诗

夜魄湛精气，冰魂消瘴氛。寒洲沙印篆，荒树叶镌文。词度柳三变，书临顾八分。谁凭当道势，抬举上青云。
秋晚杂兴十二首·其十一
作者：方一夔
朝代：宋
体裁：五言律诗

萧索已秋色，空濛欲暮天。平芜荒树外，疏柳断桥边。山暝残云合，波停碎月圆。眼前森万境，忽忽暗彫年。
秋晚杂兴十二首·其十二
作者：方一夔
朝代：宋
体裁：五言律诗

客来银水北，叩我老生涯。裘褐多扪虱，田芜半种瓜。文章动穷发，碑板过流沙。终竟成何事，逢人莫浪誇。
秋晚杂兴十二首·其四
作者：方一夔
朝代：宋
体裁：五言律诗

月去极百度，天行水四旁。渥洼驹汗血，婆绿宇旁行。朔雨夏犹雪，南苞冬未霜。地中在何处，无便向嵩邙。
秋晚雜興
作者：方一夔
朝代：宋

暫憑高處豁雙明，獨上譙樓倚晚晴。
烟岫齊紈千萬疊，落梅羌管兩三聲。
秋風世路客凄楚，流水年光獨老成。
吟興未如歸興切，蕭蕭落葉滿山城。
秋晚雜興
作者：方一夔
朝代：宋

白藕花殘暑氣收，憑高更欲上層樓。
蒹葭淅瀝水天晚，禾黍高低風雨秋。
雞甕豕零更佐使，狗屠狐叫或王侯。
世間萬事祇如許，莫把閒愁枉白頭。
秋晚雜興十二首·其一
作者：方一夔
朝代：宋

深秋轉蕭索，木葉滿荒城。
逝水流年景，西風逆旅情。
圉監通馬語，籠養變禽鳴。
吾道知衰久，人都一概聲。
秋晚雜興十二首·其一〇
作者：方一夔
朝代：宋

夜魄湛精氣，冰魂消瘴氛。
寒洲沙印篆，荒樹葉鎸文。
詞度柳三變，書臨顧八分。
誰憑當道勢，擡舉上青雲。
秋晚雜興十二首·其一一
作者：方一夔
朝代：宋

蕭索已秋色，空濛欲暮天。
平蕪荒樹外，疎柳斷橋邊。
山暝殘雲合，波停碎月圓。
眼前森萬境，忽忽暗彫年。
秋晚雜興十二首·其一二
作者：方一夔
朝代：宋

客來銀水北，叩我老生涯。
裘褐多捫蝨，田蕪半種瓜。
文章動窮髮，碑板過流沙。
終竟成何事，逢人莫浪誇。
秋晚雜興十二首·其七
作者：方一夔
朝代：宋

青溪溪上路，書劍此棲遲。
凉月穿衣褐，寒波照鬢絲。
古桐傳賀若，橫玉犯龜茲。
不爲傷秋老，孤吟自可悲。
秋晚雜興十二首·其三
作者：方一夔
朝代：宋

天涯誰道遠，嶺海接并幽。
馬带交河種，人穿真臘裘。
梅花南國夢，苜蓿故宮秋。
安得方仙道，飄飄訪十洲。
秋晚雜興十二首·其九
作者：方一夔
朝代：宋

蟲壁話秋闌，西齋日已寒。
階鳴辭故葉，水擊跕飛翰。
路接千峯榭，潮通百丈灘。
葛仙無處覓，我欲問燒丹。
秋晚雜興十二首·其二
作者：方一夔
朝代：宋

烏桕數家村，漁樵自作鄰。
舊墳前日發，富室近來貧。
古道狐成怪，深山鬼作人。
茫茫塵世事，無處問蒼旻。
秋晚雜興十二首·其五
作者：方一夔
朝代：宋

門前吳越路，幾步隔紅塵。
學課九千字，年書十二神。
殷牀馳道馬，隔岸渡橋人。
自愧樊籠裏，飛騰未有因。
秋晚雜興十二首·其八
作者：方一夔
朝代：宋

誰作百年客，聊隨三宿僧。
詩皆傳妙品，禪未悟中乘。
曉枕空鳴角，秋窗夜剔燈。
欣欣會心處，走墨剡溪藤。
秋晚雜興十二首·其六
作者：方一夔
朝代：宋

地占繁雄郡，人奔財賦疆。
北僧泥佛相，南客賈胡裝。
打穀拳毛馬，彈箏跕躧娼。
西風愁世路，無路立蒼茫。
秋晚雜興十二首·其四
作者：方一夔
朝代：宋

月去極百度，天行水四旁。
渥洼駒汗血，婆綠宇旁行。
朔雨夏猶雪，南苞冬未霜。
地中在何處，無便向嵩邙。
秋興
作者：方一夔
朝代：宋

笑呼筇竹過溪東，摵摵秋聲到井桐。
落日遠山疑有雨，孤村古樹欲攢空。
貪嘶馬飽銜花草，趁食魚肥墮水蟲。
歸對書檠人不寐，鄉愁怕入夢魂中。
秋興二首·其一
作者：方一夔
朝代：宋

水花風葉亂蕭蕭，凉入秋衣怯寂寥。
桑落寒香初出市，蓼花新漲欲平橋。
半篷烟雨漁家傲，匹馬關山客路遥。
拍手西風無一事，未妨橫笛向耕樵。
秋興二首·其二
作者：方一夔
朝代：宋

不堪老病縛閒身，面目崢嶸歲月新。
半世畧無如意事，五年慣作在家貧。
悠悠懷抱希知我，詡詡交遊喜負人。
俯仰世情都勘破，西風獨立岸綸巾。
秋興四首·其一
作者：方一夔
朝代：宋

坐卧足清幽，何須定遠侯。
一簷霜竹月，四壁夜蟲秋。
酒不推辭醉，詩能斷送愁。
可憐江令老，萬里返南州。
秋興四首·其三
作者：方一夔
朝代：宋

孤跡寄滄洲，浮雲無去留。
大山招楚些，小海傍吳謳。
相值誰非我，欲歸春復秋。
西風葛溪路，衣袖晚颼颼。
秋興四首·其二
作者：方一夔
朝代：宋

西窗幽絕處，懶與老相便。
燕伴遲歸客，潮推逆上船。
照杯窺戶月，注硯養花泉。
近藁無新語，歸來學釣鯿。
秋興四首·其四
作者：方一夔
朝代：宋

故里千山遠，荒城八月寒。
霜椑餘鳥啄，社雨洗魚殘。
紫塞跑風鬣，青冥縱露翰。
微生獨不化，羈紲老江干。
秋花十咏 其九 芙蓉花
作者：方一夔
朝代：宋
体裁：七言绝句

露冷霜清日已凄，淡妆素服满前溪。涉江一段荒凉意，弱国孤臣寒士妻。
秋花十咏 其二 桂花
作者：方一夔
朝代：宋
体裁：七言绝句

仙府分根饱月光，百车金粟撒瑶房。夜来东壁西风劲，三万牙签字字香。
秋花十咏·兰花
作者：方一夔
朝代：宋
体裁：七言绝句

步马西风冠切云，欲从九畹问秋芬。自原未死香都变，老尽山人况识君。
秋花十咏·旋覆花
作者：方一夔
朝代：宋
体裁：七言绝句

一串金铺簇碧丛，野田高下状童童。凭君洗我读书眼，收入公门药笼中。
秋花十咏·桂花
作者：方一夔
朝代：宋

仙府分根饱月光，百车金粟撒瑶房。
夜来东壁西风劲，三万牙籤字字香。
秋花十咏·牵牛花
作者：方一夔
朝代：宋
体裁：七言绝句

河鼓无灵帝遣来，野篱竹屋手亲栽。仙姑咳唾随风去，染作琉璃八角杯。
秋花十咏·芙蓉花
作者：方一夔
朝代：宋

露冷霜清日已凄，淡粧素服满前溪。
涉江一段荒凉意，弱国孤臣寒士妻。
秋花十咏·芦花
作者：方一夔
朝代：宋
体裁：七言绝句

寒芦飒飒响风沙，直待秋来雁作家。夜擘饥翎搏未起，一汀撩乱雪飞花。
秋花十咏·苹花
作者：方一夔
朝代：宋
体裁：七言绝句

风急从衡木叶飞，寒花摇曳水中低。褰裳不采空归去，谁识江南季女饥。
秋花十咏·莲花
作者：方一夔
朝代：宋
体裁：七言绝句

十里红裙间绿衣，西风吹乱碧参差。佳人日暮秋裳薄，怕有天霜磬折时。
秋花十咏·莲花
作者：方一夔
朝代：宋

十里红裙间绿衣，西风吹乱碧参差。佳人日暮秋裳薄，怕有天霜磬折时。仙府分根饱月光，百车金粟撒瑶房。夜来东壁西风劲，三万牙签字字香。一串金铺簇碧丛，野田高下状童童。凭君洗我读书眼，收入公门药笼中。似是根株食辣虫，知君苦梗老霜风。功名莫道全无意，火气腾腾浮面红。风急从衡木叶飞，寒花摇曳水中低。褰裳不采空归去，谁识江南季女饥。步马西风冠切云，欲从九畹问秋芬。自原未死香都变，老尽山人况识君。篱下花逢少酒钱，何如潭上酌芳泉。颓龄此去凭料理，四百添书甲子年。河鼓无灵帝遣来，野篱竹屋手亲栽。仙姑咳唾随风去，染作琉璃八角杯。露冷霜清日已凄，淡妆素服满前溪。涉江一段荒凉意，弱国孤臣寒士妻。寒芦飒飒响风沙，直待秋来雁作家。夜擘饥翎搏未起，一汀撩乱雪飞花。
秋花十咏·菊花
作者：方一夔
朝代：宋
体裁：七言绝句

篱下花逢少酒钱，何如潭上酌芳泉。颓龄此去凭料理，四百添书甲子年。
秋花十咏·蓼花
作者：方一夔
朝代：宋
体裁：七言绝句

似是根株食辣虫，知君苦梗老霜风。功名莫道全无意，火气腾腾浮面红。
秋花十詠·旋覆花
作者：方一夔
朝代：宋

一串金鋪簇碧叢，野田高下狀童童。
憑君洗我讀書眼，收入公門藥籠中。
秋花十詠·桂花
作者：方一夔
朝代：宋

仙府分根飽月光，百車金粟撒瑶房。
夜來東壁西風勁，三萬牙籤字字香。
秋花十詠·牽牛花
作者：方一夔
朝代：宋

河鼓無靈帝遣來，野籬竹屋手親栽。
仙姑咳唾隨風去，染作琉璃八角杯。
秋花十詠·芙蓉花
作者：方一夔
朝代：宋

露冷霜清日已凄，淡粧素服滿前溪。
涉江一段荒凉意，弱國孤臣寒士妻。
秋花十詠·菊花
作者：方一夔
朝代：宋

籬下花逢少酒錢，何如潭上酌芳泉。
頹齡此去憑料理，四百添書甲子年。
秋花十詠·蓮花
作者：方一夔
朝代：宋

十里紅裙間綠衣，西風吹亂碧參差。
佳人日暮秋裳薄，怕有天霜磬折時。
秋花十詠·蓼花
作者：方一夔
朝代：宋

似是根株食辣蟲，知君苦梗老霜風。
功名莫道全無意，火氣騰騰浮面紅。
秋花十詠·蘆花
作者：方一夔
朝代：宋

寒蘆颯颯響風沙，直待秋來雁作家。
夜擘饑翎搏未起，一汀撩亂雪飛花。
秋花十詠·蘋花
作者：方一夔
朝代：宋

風急從衡木葉飛，寒花摇曳水中低。
褰裳不采空歸去，誰識江南季女饑。
秋花十詠·蘭花
作者：方一夔
朝代：宋

步馬西風冠切雲，欲從九畹問秋芬。
自原未死香都變，老盡山人况識君。
立冬前后大雷电震者数日
作者：方一夔
朝代：宋
体裁：古风

云如车駮低压城，红光闪电枉矢行。老龙偷出牛蹄泓，霹雳数声惊顽冥。雨下如注翻四溟，黑风吹落鱼鲔腥。蚯蚓奋角蛇怒鳞，穴居林处无潜形。小目飞笺奏天庭，速收阿香加诛刑。夜阑景霁百怪停，炯炯北极环众星。
立冬前後大雷電震者數日
作者：方一夔
朝代：宋

雲如車駮低壓城，紅光閃電枉矢行。
老龍偷出牛蹄泓，霹靂數聲驚頑冥。
雨下如注翻四溟，黑風吹落魚鮪腥。
蚯蚓奮角蛇怒鱗，穴居林處無潛形。
小目飛箋奏天庭，速收阿香加誅刑。
夜闌景霽百怪停，炯炯北極環衆星。
竹
作者：方一夔
朝代：宋

当年知己晋参军，画手分传老可文。
碎影贴金初得月，寒梢耸翠欲干云。
平生自是轻余子，一日那能无此君。
解为南风却炎暑，拟封清渭答殊勋。
竹
作者：方一夔
朝代：宋
体裁：七言律诗

当年知己晋参军，画手分传老可文。碎影贴金初得月，寒梢耸翠欲干云。平生自是轻馀子，一日那能无此君。解为南风却炎暑，拟封清渭答殊勋。
竹
作者：方一夔
朝代：宋

當年知己晉參軍，畫手分傳老可文。
碎影貼金初得月，寒梢聳翠欲干雲。
平生自是輕餘子，一日那能無此君。
解爲南風却炎暑，擬封清渭答殊勛。
竹夫人
作者：方一夔
朝代：宋
体裁：古风

残阳未敛戍，中夜苦无奈。噆肤跳蚤行，掠面飞蚊过。玲珑织翠缕，有来馈一个。不惟供夜直，亦可专房卧。此君丈夫心，节操抱寒饿。未免斤斧伤，复受巾帼涴。我老乏风情，偃息便慵惰。不令魁梧人，化作儿女愞。
竹夫人
作者：方一夔
朝代：宋

残阳未敛戍，中夜苦无奈。
噆肤跳蚤行，掠面飞蚊过。
玲珑织翠缕，有来馈一箇。
不惟供夜直，亦可专房卧。
此君丈夫心，节操抱寒饿。
未免斤斧伤，復受巾帼涴。
我老乏风情，偃息便慵惰。
不令魁梧人，化作儿女愞。
竹夫人
作者：方一夔
朝代：宋

殘陽未斂戍，中夜苦無奈。
噆膚跳蚤行，掠面飛蚊過。
玲瓏織翠縷，有來饋一箇。
不惟供夜直，亦可專房卧。
此君丈夫心，節操抱寒餓。
未免斤斧傷，復受巾幗涴。
我老乏風情，偃息便慵惰。
不令魁梧人，化作兒女愞。
粤王墓
作者：方一夔
朝代：宋
体裁：古风

何年遗此粤王墓，陈迹留传自先故。累累三冢压荒山，古木寒烟暗行路。忆昔祖父伯姑苏，北连齐楚陵强都。自从鸱夷载西子，子孙运尽偿前逋。三军散后东西走，穷无寄迹埋丘首。安全发掘不可知，故号至今喧众口。丘山华屋何足言，死名死利分污尊。英雄自古无葬处，谁与遗臭留乾坤。
粤王墓
作者：方一夔
朝代：宋

何年遗此粤王墓，陈迹留传自先故。
纍纍三冢压荒山，古木寒烟暗行路。
忆昔祖父伯姑苏，北连齐楚陵强都。
自从鸱夷载西子，子孙运尽偿前逋。
三军散后东西走，穷无寄迹埋丘首。
安全发掘不可知，故号至今喧众口。
丘山华屋何足言，死名死利分污尊。
英雄自古无葬处，谁与遗臭留干坤。
粵王墓
作者：方一夔
朝代：宋

何年遺此粵王墓，陳迹留傳自先故。
纍纍三冢壓荒山，古木寒烟暗行路。
憶昔祖父伯姑蘇，北連齊楚陵强都。
自從鴟夷載西子，子孫運盡償前逋。
三軍散後東西走，窮無寄跡埋丘首。
安全發掘不可知，故號至今喧衆口。
丘山華屋何足言，死名死利分汙尊。
英雄自古無葬處，誰與遺臭留乾坤。
紅梅
作者：方一夔
朝代：宋

霜月娟娟午夜寒，酒酣來此凭闌干。
滿枝艷色驚愁眼，宣主當年唾未乾。
續感興二十五首·其一
作者：方一夔
朝代：宋

猛虎等百獸，天賦與長雄。
曼胡利秋戟，隅目磨青銅。
從知世路暗，羣行各西東。
吼地一長嘯，颯颯來悲風。
饑來待人肉，不數豹與熊。
肥領而黑喙，不知是何蟲。
坐卧不自防，穴爾皮毛中。
爾虎雖云猛，一旦皮骨空。
慎勿欺微細，即且制神龍。
續感興二十五首·其一〇
作者：方一夔
朝代：宋

老火久斂戍，蓐收令西方。
塵沙隨白日，慘澹無晶光。
故葉改顔色，過雁新著行。
孤坐墜秋月，寒燈颭空房。
悵然盛時節，開緘理衣裳。
芙蓉久當采，浩蕩不可量。
芬芳易消歇，歲暮安得長。
毋爲守空死，萬代同山岡。
續感興二十五首·其一一
作者：方一夔
朝代：宋

西遊歷劍閣，寡僕敝輪鞅。
水餐掬哀湍，林宿拾墜橡。
悲風振古木，猩鼬挾魍魎。
十步九詰盤，奇險躋攀上。
擔囊偶不意，一跌墮萬丈。
岷峨渺何許，注目極遐想。
窮年食外方，浮蹤任漂蕩。
何時御長風，振足謝籠網。
不須計三餐，迎我歸蒼莽。
續感興二十五首·其一七
作者：方一夔
朝代：宋

飄颻瑶臺雪，沆瀣竹林露。
蕭然立高寒，不受世滓汙。
采芳拾三秀，徘徊崑山路。
譬如漆園像，華屋非其處。
誰能使蹇修，再拜扣情愫。
湘波日摇蕩，去去悲遲暮。
續感興二十五首·其一三
作者：方一夔
朝代：宋

大化差不齊，人事固多繆。
紛紛騁牙角，日夜齧且鬭。
所以椅桐中，徘徊束孤咮。
人情隨盛衰，世途迭起仆。
天命有定分，氣數安能囿。
去去息吾駕，西山老危岫。
續感興二十五首·其一九
作者：方一夔
朝代：宋

化生如雀雉，隨氣更變易。
卵生如鵝鴨，不交無羽翼。
人死心不滅，化作秋柏實。
俄頃復爲人，萬化無終極。
莊周固嘗云，知命故不惑。
我生異草木，未可從橫直。
縱然反常理，一二於萬億。
種禾不生豆，此喻要嘿識。
續感興二十五首·其一二
作者：方一夔
朝代：宋

黄鵠浴海水，一舉凌紫埃。
長風九萬里，正值天門開。
不知食何食，雲路方徘徊。
嗟我鴻雁侶，避寒聲悲哀。
失身墮泥滓，腹背日摧頹。
城東極惡少，挾彈巧相猜。
稻粱未足溉，雲雨何時來。
不希附脩翮，有分終蒿萊。
續感興二十五首·其一五
作者：方一夔
朝代：宋

瞿曇未生世，摩詰果誰宗。
問答了不語，不立文字工。
開流蕩千古，一雌和羣雄。
揮斤紛萬變，動寂不離空。
鏡壞光不滅，迴轉如輪風。
有能詰其迹，推入滉瀁中。
以此連環入，合散常無窮。
愚者誘罪福，高者超神通。
孔孟久不作，誰能掃其蹤。
續感興二十五首·其一八
作者：方一夔
朝代：宋

文章不用世，毫端弄春妍。
滿聽疑可采，躡空若浮烟。
君尹西都日，琅琅賈董篇。
如種田得穀，如鑿井得泉。
子虛與大人，縹緲淩雲仙。
簜節病桑梓，不置巢邊鳶。
問君取士意，取士當誰先。
勿取春華艷，祇取秋柏堅。
續感興二十五首·其一六
作者：方一夔
朝代：宋

我賈賈日本，挂席窮南海。
冰夷鬭蛟龍，牙角吐光采。
血人以宴娭，窟宅一朝改。
赤手拾明月，天幸獨我在。
歸赴王侯需，價直十百倍。
匹夫惜性命，貪冒以賈罪。
歌笑履波濤，竟死復何悔。
續感興二十五首·其一四
作者：方一夔
朝代：宋

揚州舊服卉，木綿白茸茸。
縷縷自余年，紡績燈火中。
織成一束素，上有浴海鴻。
歲寒若可恃，凄凄凜霜風。
昨夜縣牒下，頭綱出城東。
殷勤赴官急，瘢瘡免殷紅。
我寒那可忍，負此卒歲功。
不知落誰手，輸入秦娥宮。
續感興二十五首·其七
作者：方一夔
朝代：宋

鴻鈞大氣力，日夜轉範模。
賦予有定形，不與萬變俱。
君看三春時，動植紛萬殊。
一氣自結束，誰與施粉朱。
人生況知識，均此造化罏。
豈是風火煽，假合成形軀。
戀戀千歲藥，莽莽三生塗。
從渠夢幻論，袖中得玄珠。
續感興二十五首·其三
作者：方一夔
朝代：宋

大塊無私運，萬象同一陶。
及其成器時，罅漏雜堅牢。
所以一世人，長短紛馬毛。
窮或仁與善，達或虐與饕。
共疑造物繆，名利相煎熬。
人生有常理，賦命安可逃。
爲善不必疑，禍福任所遭。
孰云漆園達，夷跖均天弢。
見夷不見疇，泰山等秋毫。
續感興二十五首·其九
作者：方一夔
朝代：宋

二女灑竹淚，盡是心中血。
精誠著於物，千載猶不滅。
當時從南巡，豈少稷與契。
奈何比孤纍，匍匐陽城謁。
皇英獨何人，風泉共幽咽。
可憐女子心，慷慨男兒烈。
湘水流不斷，誰道恩情絕。
何時見歸來，續君遠離別。
續感興二十五首·其二
作者：方一夔
朝代：宋

惡木生高岡，枝疎上指天。
雨露非有私，蟠踞幾何年。
蕘子寢其下，山鳥棲其巔。
匠石過不睨，生理得自全。
皮爲野火燒，根爲螻蟻穿。
空中不足恃，一朝踣而顛。
上有千歲藤，相依久纏綿。
樹猶不自保，爾藤何足憐。
續感興二十五首·其二〇
作者：方一夔
朝代：宋

老氏嗇而生，併力攻一境。
深入黑暗中，杳杳無光景。
佛氏定而死，百動不離靜。
了了誰在眼，莫掇水中影。
終然歸空無，用處各馳騁。
紛紛墮此中，未悟此二柄。
漂流餘千年，誰能折鋒穎。
邈哉我前修，忠信得要領。
續感興二十五首·其二一
作者：方一夔
朝代：宋

匣空龍得偶，厨封畫通神。
可憐種瓜客，猶自標故秦。
當時祖龍死，逐鹿灞水春。
早飛將軍檄，晚分丞相茵。
抵死心不閒，不顧芻狗陳。
陶朱去越後，未肯休此身。
猶聞載窈窕，千金散賤貧。
何如白雲叟，自與青山鄰。
十年一易世，眉目輒少嚬。
悠悠華山裏，甘作騎馿人。
續感興二十五首·其二三
作者：方一夔
朝代：宋

自從判清濁，人文肇古羲。
中間更百聖，扶豎顛與衰。
孔孟死不作，千載無明師。
嗟此仁義路，舉世爭背馳。
無人障橫潰，一朝墜民彜。
微言雖尚在，駸駸化侏離。
斯文亙萬古，悠悠竟何之。
續感興二十五首·其二二
作者：方一夔
朝代：宋

金陵舊長安，譙郡今豐沛。
吳州對楚山，二水相縈带。
團團清淮月，久落青天外。
長江穴岷峨，奔迫走吳會。
一朝金翅飛，萬丈鐵鎖碎。
列郡空崚嶒，故國餘叢薈。
升高望中原，極目了河岱。
大運有奔淪，興廢更百代。
客行秋風早，中路乏資貸。
歸尋舊簑笠，獨釣吾邦瀨。
續感興二十五首·其二五
作者：方一夔
朝代：宋

驚禽營顆粒，飛飛集邱隅。
遊子困行役，十年落江湖。
煌煌秦與洛，運轉天下樞。
啟明曜東漢，萬足爭奔趨。
豈無爪距力，逐利如孫吳。
得失昧前料，青雲間泥塗。
天命有厚薄，定分不可踰。
歸來北山下，俛仰收桑榆。
續感興二十五首·其二四
作者：方一夔
朝代：宋

昔時累科舉，讀書患不足。
天今予我暇，有書真不讀。
煌煌百聖心，清徹寒泉玉。
遺澤存讀書，浸作生民福。
靜觀靈臺中，萬象森在目。
天寒境自明，欲淺機自觸。
斯文化異端，駸駸即深谷。
晞顔以自勵，吾欲求之復。
續感興二十五首·其五
作者：方一夔
朝代：宋

濁水豈無月，水濁不受光。
君看此孤蟾，出入天中央。
遍滿千家門，徘徊度回廊。
由來誰分璧，招我昏暗場。
空庭澹相對，湛湛肺肝凉。
浮雲絕點翳，寶此光明王。
天高萬籟寂，參斗低復昂。
人生何時畢，收拾還穹蒼。
續感興二十五首·其八
作者：方一夔
朝代：宋

雲日半解駁，東上雨中晴。
不知誰幻化，倏然成氣形。
精光錯異采，勢且迫太清。
良苗不潤澤，咫尺夷大明。
兒童爭指目，萬象俱晦冥。
須臾換光景，變滅不暫停。
天運亙終古，百怪終無成。
吾欲乘清風，再拜叩玄精。
續感興二十五首·其六
作者：方一夔
朝代：宋

銅駞向京洛，千里牽雙輪。
分不埋荆棘，去鄴復還秦。
自辭秋風客，不浪五百春。
悲歡與窮泰，過眼如飛塵。
眷言返桑梓，茂陵翳荒榛。
憶昔禹鑄鼎，羅縷九土珍。
猶嫌問輕重，推落泗水濱。
况爾不任重，頑鈍磨不磷。
未知從此去，何時免漂淪。
勿歎流落苦，渠更多閲人。
續感興二十五首·其四
作者：方一夔
朝代：宋

移根托西園，桃李賞奇遇。
春妍雖可憐，顔色悲中路。
奈何窮巷士，多被才華誤。
諸公謬愛客，輪囷獲殊顧。
投分未云深，容易輸情愫。
恩光借春陽，滋液荷凝露。
悠悠當路塵，素地輕點污。
歲暮抱棄捐，君看囚山賦。
續憎蒼蠅
作者：方一夔
朝代：宋

炎官煽毒日色頳，四海鼎沸遭焚蒸。
吳牛耕罷汗且喘，暫休樹影眠溝堘。
不知蒼蠅名品夥，乘時附勢相欺陵。
其間一種號赤目，巧窺猛攫如饑鷹。
鑽眸噆鼻不可奈，以首溷水澆清澄。
自期擺脫有此計，須臾撲緣如牽繩。
牧兒旁坐少肋力，摑以指掌麾以肱。
更憑草帚時一掃，墜地死者堆斗升。
乾坤蕩蕩産萬類，涵淹惡物吁可憎。
閒從林下看水牯，作詩爲續憎蒼蠅。
續梅花七絕·其一
作者：方一夔
朝代：宋

松下相逢雪雨乖，人生何必泥形骸。
竹籬一醉休惆悵，只麽神交自是佳。
續梅花七絕·其七
作者：方一夔
朝代：宋

屐痕印雪不粘塵，去采南枝繭栗春。
待得杏桃蹊樹下，我家風味已生仁。
續梅花七絕·其三
作者：方一夔
朝代：宋

欲洗年年墮謫心，仙人空返白雲岑。
飛花欲落頻回首，老去風情尚不禁。
續梅花七絕·其二
作者：方一夔
朝代：宋

褪粉殘粧對鏡慵，楚蹤秦跡恨匆匆。
芳心不被春風折，誰揉香肌滿籍紅。
續梅花七絕·其五
作者：方一夔
朝代：宋

只在溪橋野屋邊，霜饕雪虐不能干。
可人風韻元蕭散，莫道花仙骨相寒。
續梅花七絕·其六
作者：方一夔
朝代：宋

約束寒梅作主張，此花解事助淒涼。
暗香月下熏詩骨，怪見吟來句句香。
續梅花七絕·其四
作者：方一夔
朝代：宋

寂寞幽香聖得知，醉來樹下酹冰肌。
更須呼我碧花唾，聽唱新翻一剪詞。
續評史二首·向子平
作者：方一夔
朝代：宋

貴者不如賤，桑麻鄙簪纓。
富者不如貧，布荆勝珠瓊。
子平悟損益，持論悍且精。
併敵就一向，力與世俗爭。
所以昏嫁畢，洗然外浮名。
投跡崖巘中，便足了一身。
頹波不可挽，滔滔自東傾。
惟有吾由我，去留聽從卿。
續評史二首·嚴顔
作者：方一夔
朝代：宋

昔有嚴將軍，積氣壯窮峽。
維時漢道季，貙鯨潰河郟。
我公弛長纓，不閉蛇虎柙。
爾軍從何來，兩强力相壓。
天未厭亂離，龍去留空匣。
區區報主情，盟血不受歃。
笑談履刀鋸，性命輕一掐。
吾但戴吾頭，卿自用卿法。
續詠史二首·嚴君平
作者：方一夔
朝代：宋

西蜀嚴夫子，易老養高致。
日閲裁數人，少取多論議。
初不要贏餘，未暮輒關肆。
人知取人廉，要之亦餘事。
假我龜策業，行我誨人意。
夫子不棄世，誰言兩相棄。
續詠史二首·韓伯休
作者：方一夔
朝代：宋

賣藥長安市，古有韓伯休。
紛紛要諧價，百喚不轉頭。
坐令兒女覺，暮去不稍留。
人生異鳥獸，飲啄擇所求。
豈無爪距才，而要安籠囚。
貧賤亦有道，不獨爲身謀。
續遣瘧鬼
作者：方一夔
朝代：宋

老天難料倏炎凉，水帝遊魂未伏藏。
子喜朋儔饜口腹，我愁冰炭置肝腸。
力持正論明無鬼，醉讀離騷祓不祥。
惟有五窮推不去，主人改事屏車檣。
红梅
作者：方一夔
朝代：宋
体裁：七言绝句

霜月娟娟午夜寒，酒酣来此凭阑干。满枝艳色惊愁眼，宣主当年唾未乾。
红梅
作者：方一夔
朝代：宋

霜月娟娟午夜寒，酒酣来此凭阑干。
满枝艷色惊愁眼，宣主当年唾未干。
续咏史二首 其一 严君平
作者：方一夔
朝代：宋
体裁：古风

西蜀严夫子，易老养高致。日阅裁数人，少取多论议。初不要赢馀，未暮辄关肆。人知取人廉，要之亦馀事。假我龟策业，行我诲人意。夫子不弃世，谁言两相弃。
续咏史二首·严君平
作者：方一夔
朝代：宋

西蜀严夫子，易老养高致。
日阅裁数人，少取多论议。
初不要赢余，未暮辄关肆。
人知取人廉，要之亦余事。
假我龟策业，行我诲人意。
夫子不弃世，谁言两相弃。
续咏史二首·严君平
作者：方一夔
朝代：宋

西蜀严夫子，易老养高致。日阅裁数人，少取多论议。初不要赢馀，未暮辄关肆。人知取人廉，要之亦馀事。假我龟策业，行我诲人意。夫子不弃世，谁言两相弃。卖药长安市，古有韩伯休。纷纷要谐价，百唤不转头。坐令儿女觉，暮去不稍留。人生异鸟兽，饮啄择所求。岂无爪距才，而要安笼囚。贫贱亦有道，不独为身谋。
续咏史二首·韩伯休
作者：方一夔
朝代：宋
体裁：古风

卖药长安市，古有韩伯休。纷纷要谐价，百唤不转头。坐令儿女觉，暮去不稍留。人生异鸟兽，饮啄择所求。岂无爪距才，而要安笼囚。贫贱亦有道，不独为身谋。
续感兴二十五首
作者：方一夔
朝代：宋

猛虎等百兽，天赋与长雄。曼胡利秋戟，隅目磨青铜。从知世路暗，群行各西东。吼地一长啸，飒飒来悲风。饥来待人肉，不数豹与熊。肥领而黑喙，不知是何虫。坐卧不自防，穴尔皮毛中。尔虎虽云猛，一旦皮骨空。慎勿欺微细，即且制神龙。恶木生高冈，枝疏上指天。雨露非有私，蟠踞几何年。荛子寝其下，山鸟栖其巅。匠石过不睨，生理得自全。皮为野火烧，根为蝼蚁穿。空中不足恃，一朝踣而颠。上有千岁藤，相依久缠绵。树犹不自保，尔藤何足怜。大块无私运，万象同一陶。及其成器时，罅漏杂坚牢。所以一世人，长短纷马毛。穷或仁与善，达或虐与饕。共疑造物缪，名利相煎熬。人生有常理，赋命安可逃。为善不必疑，祸福任所遭。孰云漆园达，夷蹠均天韬。见夷不见畴，泰山等秋毫。移根托西园，桃李赏奇遇。春妍虽可怜，颜色悲中路。奈何穷巷士，多被才华误。诸公谬爱客，轮囷获殊顾。投分未云深，容易输情愫。恩光借春阳，滋液荷凝露。悠悠当路尘，素地轻点污。岁暮抱弃捐，君看囚山赋。浊水岂无月，水浊不受光。君看此孤蟾，出入天中央。遍满千家门，徘徊度回廊。由来谁分璧，招我昏暗场。空庭澹相对，湛湛肺肝凉。浮云绝点翳，宝此光明王。天高万籁寂，参斗低复昂。人生何时毕，收拾还穹苍。铜驼向京洛，千里牵双轮。分不埋荆棘，去邺复还秦。自辞秋风客，不浪五百春。悲欢与穷泰，过眼如飞尘。眷言返桑梓，茂陵翳荒榛。忆昔禹铸鼎，罗缕九土珍。犹嫌问轻重，推落泗水滨。况尔不任重，顽钝磨不磷。未知从此去，何时免漂沦。勿叹流落苦，渠更多阅人。鸿钧大气力，日夜转范模。赋予有定形，不与万变俱。君看三春时，动植纷万殊。一气自结束，谁与施粉朱。人生况知识，均此造化垆。岂是风火煽，假合成形躯。恋恋千岁药，莽莽三生涂。从渠梦幻论，袖中得玄珠。云日半解驳，东上雨中晴。不知谁幻化，倏然成气形。精光错异采，势且迫太清。良苗不润泽，咫尺夷大明。儿童争指目，万象俱晦冥。须臾换光景，变灭不暂停。天运亘终古，百怪终无成。吾欲乘清风，再拜叩玄精。二女洒竹泪，尽是心中血。精诚著于物，千载犹不灭。当时从南巡，岂少稷与契。奈何比孤累，匍匐阳城谒。皇英独何人，风泉共幽咽。可怜女子心，慷慨男儿烈。湘水流不断，谁道恩情绝。何时见归来，续君远离别。老火久敛戍，蓐收令西方。尘沙随白日，惨澹无晶光。故叶改颜色，过雁新著行。孤坐坠秋月，寒灯飐空房。怅然盛时节，开缄理衣裳。芙蓉久当采，浩荡不可量。芬芳易消歇，岁暮安得长。毋为守空死，万代同山冈。西游历剑阁，寡仆敝轮鞅。水餐掬哀湍，林宿拾坠橡。悲风振古木，猩鼬挟魍魉。十步九诘盘，奇险跻攀上。担囊偶不意，一跌堕万丈。岷峨渺何许，注目极遐想。穷年食外方，浮踪任漂荡。何时御长风，振足谢笼网。不须计三餐，迎我归苍莽。黄鹄浴海水，一举凌紫埃。长风九万里，正值天门开。不知食何食，云路方徘徊。嗟我鸿雁侣，避寒声悲哀。失身堕泥滓，腹背日摧颓。城东极恶少，挟弹巧相猜。稻粱未足溉，云雨何时来。不希附脩翮，有分终蒿莱。大化差不齐，人事固多缪。纷纷骋牙角，日夜齧且斗。所以椅桐中，徘徊束孤咮。人情随盛衰，世途迭起仆。天命有定分，气数安能囿。去去息吾驾，西山老危岫。扬州旧服卉，木绵白茸茸。缕缕自余年，纺绩灯火中。织成一束素，上有浴海鸿。岁寒若可恃，凄凄凛霜风。昨夜县牒下，头纲出城东。殷勤赴官急，瘢疮免殷红。我寒那可忍，负此卒岁功。不知落谁手，输入秦娥宫。瞿昙未生世，摩诘果谁宗。问答了不语，不立文字工。开流荡千古，一雌和群雄。挥斤纷万变，动寂不离空。镜坏光不灭，回转如轮风。有能诘其迹，推入滉瀁中。以此连环入，合散常无穷。愚者诱罪福，高者超神通。孔孟久不作，谁能扫其踪。我贾贾日本，挂席穷南海。冰夷斗蛟龙，牙角吐光采。血人以宴娭，窟宅一朝改。赤手拾明月，天幸独我在。归赴王侯需，价直十百倍。匹夫惜性命，贪冒以贾罪。歌笑履波涛，竟死复何悔。飘飖瑶台雪，沆瀣竹林露。萧然立高寒，不受世滓污。采芳拾三秀，徘徊昆山路。譬如漆园像，华屋非其处。谁能使蹇修，再拜扣情愫。湘波日摇荡，去去悲迟暮。文章不用世，毫端弄春妍。满听疑可采，蹑空若浮烟。君尹西都日，琅琅贾董篇。如种田得谷，如凿井得泉。子虚与大人，缥缈淩云仙。簜节病桑梓，不置巢边鸢。问君取士意，取士当谁先。勿取春华艳，祇取秋柏坚。化生如雀雉，随气更变易。卵生如鹅鸭，不交无羽翼。人死心不灭，化作秋柏实。俄顷复为人，万化无终极。庄周固尝云，知命故不惑。我生异草木，未可从横直。纵然反常理，一二于万亿。种禾不生豆，此喻要嘿识。老氏啬而生，并力攻一境。深入黑暗中，杳杳无光景。佛氏定而死，百动不离静。了了谁在眼，莫掇水中影。终然归空无，用处各驰骋。纷纷堕此中，未悟此二柄。漂流馀千年，谁能折锋颖。邈哉我前修，忠信得要领。匣空龙得偶，厨封画通神。可怜种瓜客，犹自标故秦。当时祖龙死，逐鹿灞水春。早飞将军檄，晚分丞相茵。抵死心不閒，不顾刍狗陈。陶朱去越后，未肯休此身。犹闻载窈窕，千金散贱贫。何如白云叟，自与青山邻。十年一易世，眉目辄少嚬。悠悠华山里，甘作骑驴人。金陵旧长安，谯郡今丰沛。吴州对楚山，二水相萦带。团团清淮月，久落青天外。长江穴岷峨，奔迫走吴会。一朝金翅飞，万丈铁锁碎。列郡空崚嶒，故国馀丛荟。升高望中原，极目了河岱。大运有奔沦，兴废更百代。客行秋风早，中路乏资贷。归寻旧蓑笠，独钓吾邦濑。自从判清浊，人文肇古羲。中间更百圣，扶竖颠与衰。孔孟死不作，千载无明师。嗟此仁义路，举世争背驰。无人障横溃，一朝坠民彝。微言虽尚在，骎骎化侏离。斯文亘万古，悠悠竟何之。昔时累科举，读书患不足。天今予我暇，有书真不读。煌煌百圣心，清彻寒泉玉。遗泽存读书，浸作生民福。静观灵台中，万象森在目。天寒境自明，欲浅机自触。斯文化异端，骎骎即深谷。晞颜以自励，吾欲求之复。惊禽营颗粒，飞飞集邱隅。游子困行役，十年落江湖。煌煌秦与洛，运转天下枢。启明曜东汉，万足争奔趋。岂无爪距力，逐利如孙吴。得失昧前料，青云间泥涂。天命有厚薄，定分不可踰。归来北山下，俛仰收桑榆。
续感兴二十五首·其一
作者：方一夔
朝代：宋

猛虎等百兽，天赋与长雄。
曼胡利秋戟，隅目磨青铜。
从知世路暗，羣行各西东。
吼地一长啸，飒飒来悲风。
饥来待人肉，不数豹与熊。
肥领而黑喙，不知是何虫。
坐卧不自防，穴尔皮毛中。
尔虎虽云猛，一旦皮骨空。
慎勿欺微细，即且制神龙。
续感兴二十五首·其一
作者：方一夔
朝代：宋
体裁：古风

猛虎等百兽，天赋与长雄。曼胡利秋戟，隅目磨青铜。从知世路暗，群行各西东。吼地一长啸，飒飒来悲风。饥来待人肉，不数豹与熊。肥领而黑喙，不知是何虫。坐卧不自防，穴尔皮毛中。尔虎虽云猛，一旦皮骨空。慎勿欺微细，即且制神龙。
续感兴二十五首·其一〇
作者：方一夔
朝代：宋

老火久敛戍，蓐收令西方。
尘沙随白日，惨澹无晶光。
故叶改颜色，过雁新着行。
孤坐坠秋月，寒灯飐空房。
怅然盛时节，开缄理衣裳。
芙蓉久当采，浩荡不可量。
芬芳易消歇，岁暮安得长。
毋为守空死，万代同山冈。
续感兴二十五首·其一三
作者：方一夔
朝代：宋

大化差不齐，人事固多缪。
纷纷骋牙角，日夜啮且斗。
所以椅桐中，徘徊束孤咮。
人情随盛衰，世途迭起仆。
天命有定分，气数安能囿。
去去息吾驾，西山老危岫。
续感兴二十五首·其一九
作者：方一夔
朝代：宋

化生如雀雉，随气更变易。
卵生如鹅鸭，不交无羽翼。
人死心不灭，化作秋柏实。
俄顷復为人，万化无终极。
庄周固尝云，知命故不惑。
我生异草木，未可从横直。
纵然反常理，一二于万亿。
种禾不生豆，此喻要嘿识。
续感兴二十五首·其一二
作者：方一夔
朝代：宋

黄鹄浴海水，一举凌紫埃。
长风九万里，正值天门开。
不知食何食，云路方徘徊。
嗟我鸿雁侣，避寒声悲哀。
失身堕泥滓，腹背日摧颓。
城东极恶少，挟弹巧相猜。
稻粱未足溉，云雨何时来。
不希附修翮，有分终蒿莱。
续感兴二十五首·其一五
作者：方一夔
朝代：宋

瞿昙未生世，摩诘果谁宗。
问答了不语，不立文字工。
开流荡千古，一雌和羣雄。
挥斤纷万变，动寂不离空。
镜坏光不灭，迴转如轮风。
有能诘其迹，推入滉瀁中。
以此连环入，合散常无穷。
愚者诱罪福，高者超神通。
孔孟久不作，谁能扫其踪。
续感兴二十五首·其一八
作者：方一夔
朝代：宋

文章不用世，毫端弄春妍。
满听疑可采，蹑空若浮烟。
君尹西都日，琅琅贾董篇。
如种田得谷，如凿井得泉。
子虚与大人，缥缈凌云仙。
簜节病桑梓，不置巢边鸢。
问君取士意，取士当谁先。
勿取春华艷，祇取秋柏坚。
续感兴二十五首·其一六
作者：方一夔
朝代：宋

我贾贾日本，挂席穷南海。
冰夷斗蛟龙，牙角吐光采。
血人以宴娭，窟宅一朝改。
赤手拾明月，天幸独我在。
归赴王侯需，价直十百倍。
匹夫惜性命，贪冒以贾罪。
歌笑履波涛，竟死復何悔。
续感兴二十五首·其七
作者：方一夔
朝代：宋
体裁：古风

鸿钧大气力，日夜转范模。赋予有定形，不与万变俱。君看三春时，动植纷万殊。一气自结束，谁与施粉朱。人生况知识，均此造化垆。岂是风火煽，假合成形躯。恋恋千岁药，莽莽三生涂。从渠梦幻论，袖中得玄珠。
续感兴二十五首·其三
作者：方一夔
朝代：宋

大块无私运，万象同一陶。
及其成器时，罅漏杂坚牢。
所以一世人，长短纷马毛。
穷或仁与善，达或虐与饕。
共疑造物缪，名利相煎熬。
人生有常理，赋命安可逃。
为善不必疑，祸福任所遭。
孰云漆园达，夷跖均天弢。
见夷不见畴，泰山等秋毫。
续感兴二十五首·其三
作者：方一夔
朝代：宋
体裁：古风

大块无私运，万象同一陶。及其成器时，罅漏杂坚牢。所以一世人，长短纷马毛。穷或仁与善，达或虐与饕。共疑造物缪，名利相煎熬。人生有常理，赋命安可逃。为善不必疑，祸福任所遭。孰云漆园达，夷蹠均天韬。见夷不见畴，泰山等秋毫。
续感兴二十五首·其九
作者：方一夔
朝代：宋

二女洒竹泪，尽是心中血。
精诚着于物，千载犹不灭。
当时从南巡，岂少稷与契。
奈何比孤纍，匍匐阳城谒。
皇英独何人，风泉共幽咽。
可怜女子心，慷慨男儿烈。
湘水流不断，谁道恩情绝。
何时见归来，续君远离别。
续感兴二十五首·其九
作者：方一夔
朝代：宋
体裁：古风

二女洒竹泪，尽是心中血。精诚著于物，千载犹不灭。当时从南巡，岂少稷与契。奈何比孤累，匍匐阳城谒。皇英独何人，风泉共幽咽。可怜女子心，慷慨男儿烈。湘水流不断，谁道恩情绝。何时见归来，续君远离别。
续感兴二十五首·其二
作者：方一夔
朝代：宋

恶木生高冈，枝疎上指天。
雨露非有私，蟠踞几何年。
荛子寝其下，山鸟栖其巅。
匠石过不睨，生理得自全。
皮为野火烧，根为蝼蚁穿。
空中不足恃，一朝踣而颠。
上有千岁藤，相依久缠绵。
树犹不自保，尔藤何足怜。
续感兴二十五首·其二
作者：方一夔
朝代：宋
体裁：古风

恶木生高冈，枝疏上指天。雨露非有私，蟠踞几何年。荛子寝其下，山鸟栖其巅。匠石过不睨，生理得自全。皮为野火烧，根为蝼蚁穿。空中不足恃，一朝踣而颠。上有千岁藤，相依久缠绵。树犹不自保，尔藤何足怜。
续感兴二十五首·其二〇
作者：方一夔
朝代：宋

老氏啬而生，併力攻一境。
深入黑暗中，杳杳无光景。
佛氏定而死，百动不离静。
了了谁在眼，莫掇水中影。
终然归空无，用处各驰骋。
纷纷堕此中，未悟此二柄。
漂流余千年，谁能折锋颖。
邈哉我前修，忠信得要领。
续感兴二十五首·其二一
作者：方一夔
朝代：宋

匣空龙得偶，厨封画通神。
可怜种瓜客，犹自标故秦。
当时祖龙死，逐鹿灞水春。
早飞将军檄，晚分丞相茵。
抵死心不閒，不顾刍狗陈。
陶朱去越后，未肯休此身。
犹闻载窈窕，千金散贱贫。
何如白云叟，自与青山邻。
十年一易世，眉目辄少嚬。
悠悠华山裏，甘作骑馿人。
续感兴二十五首·其二三
作者：方一夔
朝代：宋

自从判清浊，人文肇古羲。
中间更百圣，扶竖颠与衰。
孔孟死不作，千载无明师。
嗟此仁义路，举世争背驰。
无人障横溃，一朝坠民彜。
微言虽尚在，骎骎化侏离。
斯文亘万古，悠悠竟何之。
续感兴二十五首·其二二
作者：方一夔
朝代：宋

金陵旧长安，谯郡今丰沛。
吴州对楚山，二水相萦带。
团团清淮月，久落青天外。
长江穴岷峨，奔迫走吴会。
一朝金翅飞，万丈铁锁碎。
列郡空崚嶒，故国余丛荟。
升高望中原，极目了河岱。
大运有奔沦，兴废更百代。
客行秋风早，中路乏资贷。
归寻旧簑笠，独钓吾邦濑。
续感兴二十五首·其二十
作者：方一夔
朝代：宋
体裁：古风

老氏啬而生，并力攻一境。深入黑暗中，杳杳无光景。佛氏定而死，百动不离静。了了谁在眼，莫掇水中影。终然归空无，用处各驰骋。纷纷堕此中，未悟此二柄。漂流馀千年，谁能折锋颖。邈哉我前修，忠信得要领。
续感兴二十五首·其二十一
作者：方一夔
朝代：宋
体裁：古风

匣空龙得偶，厨封画通神。可怜种瓜客，犹自标故秦。当时祖龙死，逐鹿灞水春。早飞将军檄，晚分丞相茵。抵死心不閒，不顾刍狗陈。陶朱去越后，未肯休此身。犹闻载窈窕，千金散贱贫。何如白云叟，自与青山邻。十年一易世，眉目辄少嚬。悠悠华山里，甘作骑驴人。
续感兴二十五首·其二十三
作者：方一夔
朝代：宋
体裁：古风

自从判清浊，人文肇古羲。中间更百圣，扶竖颠与衰。孔孟死不作，千载无明师。嗟此仁义路，举世争背驰。无人障横溃，一朝坠民彝。微言虽尚在，骎骎化侏离。斯文亘万古，悠悠竟何之。
续感兴二十五首·其二十二
作者：方一夔
朝代：宋
体裁：古风

金陵旧长安，谯郡今丰沛。吴州对楚山，二水相萦带。团团清淮月，久落青天外。长江穴岷峨，奔迫走吴会。一朝金翅飞，万丈铁锁碎。列郡空崚嶒，故国馀丛荟。升高望中原，极目了河岱。大运有奔沦，兴废更百代。客行秋风早，中路乏资贷。归寻旧蓑笠，独钓吾邦濑。
续感兴二十五首·其二十五
作者：方一夔
朝代：宋
体裁：古风

惊禽营颗粒，飞飞集邱隅。游子困行役，十年落江湖。煌煌秦与洛，运转天下枢。启明曜东汉，万足争奔趋。岂无爪距力，逐利如孙吴。得失昧前料，青云间泥涂。天命有厚薄，定分不可踰。归来北山下，俛仰收桑榆。
续感兴二十五首·其二十四
作者：方一夔
朝代：宋
体裁：古风

昔时累科举，读书患不足。天今予我暇，有书真不读。煌煌百圣心，清彻寒泉玉。遗泽存读书，浸作生民福。静观灵台中，万象森在目。天寒境自明，欲浅机自触。斯文化异端，骎骎即深谷。晞颜以自励，吾欲求之复。
续感兴二十五首·其二四
作者：方一夔
朝代：宋

昔时累科举，读书患不足。
天今予我暇，有书真不读。
煌煌百圣心，清彻寒泉玉。
遗泽存读书，浸作生民福。
静观灵台中，万象森在目。
天寒境自明，欲浅机自触。
斯文化异端，骎骎即深谷。
晞颜以自励，吾欲求之復。
续感兴二十五首·其五
作者：方一夔
朝代：宋
体裁：古风

浊水岂无月，水浊不受光。君看此孤蟾，出入天中央。遍满千家门，徘徊度回廊。由来谁分璧，招我昏暗场。空庭澹相对，湛湛肺肝凉。浮云绝点翳，宝此光明王。天高万籁寂，参斗低复昂。人生何时毕，收拾还穹苍。
续感兴二十五首·其五
作者：方一夔
朝代：宋

浊水岂无月，水浊不受光。
君看此孤蟾，出入天中央。
遍满千家门，徘徊度回廊。
由来谁分璧，招我昏暗场。
空庭澹相对，湛湛肺肝凉。
浮云绝点翳，宝此光明王。
天高万籁寂，参斗低復昂。
人生何时毕，收拾还穹苍。
续感兴二十五首·其八
作者：方一夔
朝代：宋
体裁：古风

云日半解驳，东上雨中晴。不知谁幻化，倏然成气形。精光错异采，势且迫太清。良苗不润泽，咫尺夷大明。儿童争指目，万象俱晦冥。须臾换光景，变灭不暂停。天运亘终古，百怪终无成。吾欲乘清风，再拜叩玄精。
续感兴二十五首·其六
作者：方一夔
朝代：宋

铜駞向京洛，千里牵双轮。
分不埋荆棘，去邺復还秦。
自辞秋风客，不浪五百春。
悲欢与穷泰，过眼如飞尘。
眷言返桑梓，茂陵翳荒榛。
忆昔禹铸鼎，罗缕九土珍。
犹嫌问轻重，推落泗水滨。
况尔不任重，顽钝磨不磷。
未知从此去，何时免漂沦。
勿叹流落苦，渠更多阅人。
续感兴二十五首·其六
作者：方一夔
朝代：宋
体裁：古风

铜驼向京洛，千里牵双轮。分不埋荆棘，去邺复还秦。自辞秋风客，不浪五百春。悲欢与穷泰，过眼如飞尘。眷言返桑梓，茂陵翳荒榛。忆昔禹铸鼎，罗缕九土珍。犹嫌问轻重，推落泗水滨。况尔不任重，顽钝磨不磷。未知从此去，何时免漂沦。勿叹流落苦，渠更多阅人。
续感兴二十五首·其十
作者：方一夔
朝代：宋
体裁：古风

老火久敛戍，蓐收令西方。尘沙随白日，惨澹无晶光。故叶改颜色，过雁新著行。孤坐坠秋月，寒灯飐空房。怅然盛时节，开缄理衣裳。芙蓉久当采，浩荡不可量。芬芳易消歇，岁暮安得长。毋为守空死，万代同山冈。
续感兴二十五首·其十一
作者：方一夔
朝代：宋
体裁：古风

西游历剑阁，寡仆敝轮鞅。水餐掬哀湍，林宿拾坠橡。悲风振古木，猩鼬挟魍魉。十步九诘盘，奇险跻攀上。担囊偶不意，一跌堕万丈。岷峨渺何许，注目极遐想。穷年食外方，浮踪任漂荡。何时御长风，振足谢笼网。不须计三餐，迎我归苍莽。
续感兴二十五首·其十七
作者：方一夔
朝代：宋
体裁：古风

飘飖瑶台雪，沆瀣竹林露。萧然立高寒，不受世滓污。采芳拾三秀，徘徊昆山路。譬如漆园像，华屋非其处。谁能使蹇修，再拜扣情愫。湘波日摇荡，去去悲迟暮。
续感兴二十五首·其十三
作者：方一夔
朝代：宋
体裁：古风

大化差不齐，人事固多缪。纷纷骋牙角，日夜齧且斗。所以椅桐中，徘徊束孤咮。人情随盛衰，世途迭起仆。天命有定分，气数安能囿。去去息吾驾，西山老危岫。
续感兴二十五首·其十九
作者：方一夔
朝代：宋
体裁：古风

化生如雀雉，随气更变易。卵生如鹅鸭，不交无羽翼。人死心不灭，化作秋柏实。俄顷复为人，万化无终极。庄周固尝云，知命故不惑。我生异草木，未可从横直。纵然反常理，一二于万亿。种禾不生豆，此喻要嘿识。
续感兴二十五首·其十二
作者：方一夔
朝代：宋
体裁：古风

黄鹄浴海水，一举凌紫埃。长风九万里，正值天门开。不知食何食，云路方徘徊。嗟我鸿雁侣，避寒声悲哀。失身堕泥滓，腹背日摧颓。城东极恶少，挟弹巧相猜。稻粱未足溉，云雨何时来。不希附脩翮，有分终蒿莱。
续感兴二十五首·其十五
作者：方一夔
朝代：宋
体裁：古风

瞿昙未生世，摩诘果谁宗。问答了不语，不立文字工。开流荡千古，一雌和群雄。挥斤纷万变，动寂不离空。镜坏光不灭，回转如轮风。有能诘其迹，推入滉瀁中。以此连环入，合散常无穷。愚者诱罪福，高者超神通。孔孟久不作，谁能扫其踪。
续感兴二十五首·其十八
作者：方一夔
朝代：宋
体裁：古风

文章不用世，毫端弄春妍。满听疑可采，蹑空若浮烟。君尹西都日，琅琅贾董篇。如种田得谷，如凿井得泉。子虚与大人，缥缈淩云仙。簜节病桑梓，不置巢边鸢。问君取士意，取士当谁先。勿取春华艳，祇取秋柏坚。
续感兴二十五首·其十六
作者：方一夔
朝代：宋
体裁：古风

我贾贾日本，挂席穷南海。冰夷斗蛟龙，牙角吐光采。血人以宴娭，窟宅一朝改。赤手拾明月，天幸独我在。归赴王侯需，价直十百倍。匹夫惜性命，贪冒以贾罪。歌笑履波涛，竟死复何悔。
续感兴二十五首·其十四
作者：方一夔
朝代：宋
体裁：古风

扬州旧服卉，木绵白茸茸。缕缕自余年，纺绩灯火中。织成一束素，上有浴海鸿。岁寒若可恃，凄凄凛霜风。昨夜县牒下，头纲出城东。殷勤赴官急，瘢疮免殷红。我寒那可忍，负此卒岁功。不知落谁手，输入秦娥宫。
续感兴二十五首·其四
作者：方一夔
朝代：宋
体裁：古风

移根托西园，桃李赏奇遇。春妍虽可怜，颜色悲中路。奈何穷巷士，多被才华误。诸公谬爱客，轮囷获殊顾。投分未云深，容易输情愫。恩光借春阳，滋液荷凝露。悠悠当路尘，素地轻点污。岁暮抱弃捐，君看囚山赋。
续憎苍蝇
作者：方一夔
朝代：宋
体裁：古风

炎官煽毒日色赪，四海鼎沸遭焚蒸。吴牛耕罢汗且喘，暂休树影眠沟塍。不知苍蝇名品夥，乘时附势相欺陵。其间一种号赤目，巧窥猛攫如饥鹰。钻眸噆鼻不可奈，以首溷水浇清澄。自期摆脱有此计，须臾扑缘如牵绳。牧儿旁坐少肋力，掴以指掌麾以肱。更凭草帚时一扫，坠地死者堆斗升。乾坤荡荡产万类，涵淹恶物吁可憎。閒从林下看水牯，作诗为续憎苍蝇。
续憎苍蝇
作者：方一夔
朝代：宋

炎官煽毒日色頳，四海鼎沸遭焚蒸。
吴牛耕罢汗且喘，暂休树影眠沟堘。
不知苍蝇名品伙，乘时附势相欺陵。
其间一种号赤目，巧窥猛攫如饥鹰。
钻眸噆鼻不可奈，以首溷水浇清澄。
自期摆脱有此计，须臾扑缘如牵绳。
牧儿旁坐少肋力，掴以指掌麾以肱。
更凭草帚时一扫，坠地死者堆斗升。
干坤荡荡产万类，涵淹恶物吁可憎。
閒从林下看水牯，作诗为续憎苍蝇。
续梅花七绝
作者：方一夔
朝代：宋

松下相逢雪雨乖，人生何必泥形骸。竹篱一醉休惆怅，只么神交自是佳。褪粉残妆对镜慵，楚踪秦迹恨匆匆。芳心不被春风折，谁揉香肌满籍红。欲洗年年堕谪心，仙人空返白云岑。飞花欲落频回首，老去风情尚不禁。寂寞幽香圣得知，醉来树下酹冰肌。更须呼我碧花唾，听唱新翻一剪词。只在溪桥野屋边，霜饕雪虐不能干。可人风韵元萧散，莫道花仙骨相寒。约束寒梅作主张，此花解事助凄凉。暗香月下熏诗骨，怪见吟来句句香。屐痕印雪不粘尘，去采南枝茧栗春。待得杏桃蹊树下，我家风味已生仁。
续梅花七绝·其一
作者：方一夔
朝代：宋
体裁：七言绝句

松下相逢雪雨乖，人生何必泥形骸。竹篱一醉休惆怅，只么神交自是佳。
续梅花七绝·其七
作者：方一夔
朝代：宋
体裁：七言绝句

屐痕印雪不粘尘，去采南枝茧栗春。待得杏桃蹊树下，我家风味已生仁。
续梅花七绝·其三
作者：方一夔
朝代：宋
体裁：七言绝句

欲洗年年堕谪心，仙人空返白云岑。飞花欲落频回首，老去风情尚不禁。
续梅花七绝·其二
作者：方一夔
朝代：宋
体裁：七言绝句

褪粉残妆对镜慵，楚踪秦迹恨匆匆。芳心不被春风折，谁揉香肌满籍红。
续梅花七绝·其二
作者：方一夔
朝代：宋

褪粉残粧对镜慵，楚踪秦迹恨匆匆。
芳心不被春风折，谁揉香肌满籍红。
续梅花七绝·其五
作者：方一夔
朝代：宋
体裁：七言绝句

只在溪桥野屋边，霜饕雪虐不能干。可人风韵元萧散，莫道花仙骨相寒。
续梅花七绝·其六
作者：方一夔
朝代：宋
体裁：七言绝句

约束寒梅作主张，此花解事助凄凉。暗香月下熏诗骨，怪见吟来句句香。
续梅花七绝·其四
作者：方一夔
朝代：宋
体裁：七言绝句

寂寞幽香圣得知，醉来树下酹冰肌。更须呼我碧花唾，听唱新翻一剪词。
续评史二首 其一 向子平
作者：方一夔
朝代：宋
体裁：古风

贵者不如贱，桑麻鄙簪缨。富者不如贫，布荆胜珠琼。子平悟损益，持论悍且精。并敌就一向，力与世俗争。所以昏嫁毕，洗然外浮名。投迹崖巘中，便足了一生。颓波不可挽，滔滔自东倾。惟有吾由我，去留听从卿。
续评史二首·严颜
作者：方一夔
朝代：宋
体裁：古风

昔有严将军，积气壮穷峡。维时汉道季，貙鲸溃河郏。我公弛长缨，不闭蛇虎柙。尔军从何来，两强力相压。天未厌乱离，龙去留空匣。区区报主情，盟血不受歃。笑谈履刀锯，性命轻一掐。吾但戴吾头，卿自用卿法。
续评史二首·向子平
作者：方一夔
朝代：宋

贵者不如贱，桑麻鄙簪缨。
富者不如贫，布荆胜珠琼。
子平悟损益，持论悍且精。
併敌就一向，力与世俗争。
所以昏嫁毕，洗然外浮名。
投迹崖巘中，便足了一身。
颓波不可挽，滔滔自东倾。
惟有吾由我，去留听从卿。
续评史二首·向子平
作者：方一夔
朝代：宋

贵者不如贱，桑麻鄙簪缨。富者不如贫，布荆胜珠琼。子平悟损益，持论悍且精。并敌就一向，力与世俗争。所以昏嫁毕，洗然外浮名。投迹崖巘中，便足了一生。颓波不可挽，滔滔自东倾。惟有吾由我，去留听从卿。昔有严将军，积气壮穷峡。维时汉道季，貙鲸溃河郏。我公弛长缨，不闭蛇虎柙。尔军从何来，两强力相压。天未厌乱离，龙去留空匣。区区报主情，盟血不受歃。笑谈履刀锯，性命轻一掐。吾但戴吾头，卿自用卿法。
续遣疟鬼
作者：方一夔
朝代：宋
体裁：七言律诗

老天难料倏炎凉，水帝游魂未伏藏。子喜朋俦餍口腹，我愁冰炭置肝肠。力持正论明无鬼，醉读离骚祓不祥。惟有五穷推不去，主人改事屏车樯。
耜岩连和六首予与汪子新亦各再和二首
作者：方一夔
朝代：宋

夜随凉气坐秋岩，醉墨淋漓乱点衫。花里固知仙种别，诗中肯道使君凡。乘风径欲眠香窟，修月曾经发宝函。收拾万金归贾橐，不须麟阁大书衔。风韵孤高百尺岩，敝袍争得似荷衫。久知郤氏声名远，自愧宾王骨相凡。閒捣香涎供玉杵，戏题綵帖拂尘函。醉来为问姮娥信，更倩鱼传与雁衔。
耜岩连和六首予与汪子新亦各再和二首·其一
作者：方一夔
朝代：宋

夜随凉气坐秋岩，醉墨淋漓乱点衫。
花裏固知仙种别，诗中肯道使君凡。
乘风径欲眠香窟，修月曾经发宝函。
收拾万金归贾橐，不须麟阁大书衔。
耜岩连和六首予与汪子新亦各再和二首·其一
作者：方一夔
朝代：宋
体裁：七言律诗

夜随凉气坐秋岩，醉墨淋漓乱点衫。花里固知仙种别，诗中肯道使君凡。乘风径欲眠香窟，修月曾经发宝函。收拾万金归贾橐，不须麟阁大书衔。
耜岩连和六首予与汪子新亦各再和二首·其二
作者：方一夔
朝代：宋

风韵孤高百尺岩，敝袍争得似荷衫。
久知郄氏声名远，自愧宾王骨相凡。
閒捣香涎供玉杵，戏题綵帖拂尘函。
醉来为问姮娥信，更倩鱼传与雁衔。
耜岩连和六首予与汪子新亦各再和二首·其二
作者：方一夔
朝代：宋
体裁：七言律诗

风韵孤高百尺岩，敝袍争得似荷衫。久知郤氏声名远，自愧宾王骨相凡。閒捣香涎供玉杵，戏题綵帖拂尘函。醉来为问姮娥信，更倩鱼传与雁衔。
耜巖連和六首予與汪子新亦各再和二首·其一
作者：方一夔
朝代：宋

夜隨凉氣坐秋巖，醉墨淋漓亂點衫。
花裏固知仙種別，詩中肯道使君凡。
乘風徑欲眠香窟，修月曾經發寶函。
收拾萬金歸賈橐，不須麟閣大書銜。
耜巖連和六首予與汪子新亦各再和二首·其二
作者：方一夔
朝代：宋

風韻孤高百尺巖，敝袍爭得似荷衫。
久知郤氏聲名遠，自愧賓王骨相凡。
閒搗香涎供玉杵，戲題綵帖拂塵函。
醉來爲問姮娥信，更倩魚傳與雁銜。
至日
作者：方一夔
朝代：宋
体裁：七言律诗

九地穷阴迸稚阳，万家起早拜迎长。梅将暖信迎青帝，橘子真心服后皇。耳药肯涂银盒雪，牙硝自踏板桥霜。诗情只会如工部，至日年年客异乡。
至日
作者：方一夔
朝代：宋

九地穷阴迸穉阳，万家起早拜迎长。
梅将暖信迎青帝，橘子真心服后皇。
耳药肯涂银盒雪，牙硝自踏板桥霜。
诗情只会如工部，至日年年客异乡。
至日
作者：方一夔
朝代：宋

九地窮陰迸穉陽，萬家起早拜迎長。
梅將暖信迎青帝，橘子真心服后皇。
耳藥肯塗銀盒雪，牙硝自踏板橋霜。
詩情只會如工部，至日年年客異鄉。
舟泊松江
作者：方一夔
朝代：宋
体裁：七言律诗

莼江几度酹张翰，屈指今才二十年。昔日米囊羞破釜，暮年诗卷压归船。飞飞燕子依风席，漠漠杨花点客毡。草远烟浓迷处所，乡心飞去白云边。
舟泊松江
作者：方一夔
朝代：宋

莼江几度酹张翰，屈指今纔二十年。
昔日米囊羞破釜，暮年诗卷压归船。
飞飞燕子依风席，漠漠杨花点客毡。
草远烟浓迷处所，乡心飞去白云边。
舟泊松江
作者：方一夔
朝代：宋

蓴江幾度酹張翰，屈指今纔二十年。
昔日米囊羞破釜，暮年詩卷壓歸船。
飛飛燕子依風席，漠漠楊花點客氈。
草遠烟濃迷處所，鄉心飛去白雲邊。
苦热五首
作者：方一夔
朝代：宋

夏来樊圃隔阴晴，谁与天工管不平。一窟蛟龙时作怪，千年草木偶成精。政疑沙界熬焦釜，未倒银河洗太清。谁是苍生霖雨手，普将禹甸酿西成。绛节彤幢禦火精，世间那是水晶城。醉横蕲竹愁重醒，睡落齐纨惜屡惊。家口飞蚊儿女语，乡心过雁弟兄情。更阑谁撼千章木，误作连床夜雨声。午醉醒来濯碧泉，水亭况是晚凉天。横眠莲叶半晞发，静对杨枝双袒肩。蹇蝘声乾林更静，碧梧阴转月初圆。茶瓯更试纤纤手，不仗清风送玉川。六龙无计驻双丸，壮志摧颓似倒澜。万里不成游客梦，半生祇办腐儒餐。谁怜打草衰麻答，不羡画松杨契丹。世上纷纷誇秃发，到头那肯着南冠。六月红云不肯移，清心自合胜炎曦。云根斲药移松骨，石罅分泉插木皮。未用冰蚕来海峤，坐看冻蚁走蛾眉。人间寒暑相催迫，待寄东溪万缕丝。
苦热五首·其一
作者：方一夔
朝代：宋
体裁：七言律诗

夏来樊圃隔阴晴，谁与天工管不平。一窟蛟龙时作怪，千年草木偶成精。政疑沙界熬焦釜，未倒银河洗太清。谁是苍生霖雨手，普将禹甸酿西成。
苦热五首·其三
作者：方一夔
朝代：宋
体裁：七言律诗

午醉醒来濯碧泉，水亭况是晚凉天。横眠莲叶半晞发，静对杨枝双袒肩。蹇蝘声乾林更静，碧梧阴转月初圆。茶瓯更试纤纤手，不仗清风送玉川。
苦热五首·其三
作者：方一夔
朝代：宋

午醉醒来濯碧泉，水亭况是晚凉天。
横眠莲叶半晞髮，静对杨枝双袒肩。
蹇蝘声干林更静，碧梧阴转月初圆。
茶瓯更试纤纤手，不仗清风送玉川。
苦热五首·其二
作者：方一夔
朝代：宋

绛节彤幢御火精，世间那是水晶城。
醉横蕲竹愁重醒，睡落齐纨惜屡惊。
家口飞蚊儿女语，乡心过雁弟兄情。
更阑谁撼千章木，悞作连床夜雨声。
苦热五首·其二
作者：方一夔
朝代：宋
体裁：七言律诗

绛节彤幢禦火精，世间那是水晶城。醉横蕲竹愁重醒，睡落齐纨惜屡惊。家口飞蚊儿女语，乡心过雁弟兄情。更阑谁撼千章木，误作连床夜雨声。
苦热五首·其五
作者：方一夔
朝代：宋
体裁：七言律诗

六月红云不肯移，清心自合胜炎曦。云根斲药移松骨，石罅分泉插木皮。未用冰蚕来海峤，坐看冻蚁走蛾眉。人间寒暑相催迫，待寄东溪万缕丝。
苦热五首·其四
作者：方一夔
朝代：宋

六龙无计驻双丸，壮志摧颓似倒澜。
万里不成游客梦，半生祇办腐儒餐。
谁怜打草衰麻答，不羡画松杨契丹。
世上纷纷夸秃髮，到头那肯着南冠。
苦热五首·其四
作者：方一夔
朝代：宋
体裁：七言律诗

六龙无计驻双丸，壮志摧颓似倒澜。万里不成游客梦，半生祇办腐儒餐。谁怜打草衰麻答，不羡画松杨契丹。世上纷纷誇秃发，到头那肯着南冠。
苦熱五首·其一
作者：方一夔
朝代：宋

夏來樊圃隔陰晴，誰與天工管不平。
一窟蛟龍時作怪，千年草木偶成精。
政疑沙界熬焦釜，未倒銀河洗太清。
誰是蒼生霖雨手，普將禹甸釀西成。
苦熱五首·其三
作者：方一夔
朝代：宋

午醉醒來濯碧泉，水亭况是晚凉天。
橫眠蓮葉半晞髮，靜對楊枝雙袒肩。
蹇蝘聲乾林更靜，碧梧陰轉月初圓。
茶甌更試纖纖手，不仗清風送玉川。
苦熱五首·其二
作者：方一夔
朝代：宋

絳節彤幢禦火精，世間那是水晶城。
醉橫蘄竹愁重醒，睡落齊紈惜屢驚。
家口飛蚊兒女語，鄉心過雁弟兄情。
更闌誰撼千章木，悞作連牀夜雨聲。
苦熱五首·其五
作者：方一夔
朝代：宋

六月紅雲不肯移，清心自合勝炎曦。
雲根斲藥移松骨，石罅分泉插木皮。
未用冰蠶來海嶠，坐看凍蟻走蛾眉。
人間寒暑相催迫，待寄東溪萬縷絲。
苦熱五首·其四
作者：方一夔
朝代：宋

六龍無計駐雙丸，壯志摧頹似倒瀾。
萬里不成遊客夢，半生祇辦腐儒餐。
誰憐打草衰麻答，不羨畫松楊契丹。
世上紛紛誇禿髮，到頭那肯着南冠。
苦疮叹
作者：方一夔
朝代：宋
体裁：古风

西家真王化作灰，东家稚松雪霜摧。人生有命惟脆薄，逝水一去何时回。试看昨日绕床戏，或骑青竹折早梅。须臾变灭不可恃，惟见松下双土堆。嗟哉玄冥弄权柄，掀簸炎瘴飞氛埃。天公不肯怜赤子，坐使疮痏愁婴孩。断魂零落向何处，溪头望哭思归来。谁能便作忘情者，作诗往助风泉哀。
苦疮叹
作者：方一夔
朝代：宋

西家真王化作灰，东家穉松雪霜摧。
人生有命惟脆薄，逝水一去何时回。
试看昨日绕床戏，或骑青竹折早梅。
须臾变灭不可恃，惟见松下双土堆。
嗟哉玄冥弄权柄，掀簸炎瘴飞氛埃。
天公不肯怜赤子，坐使疮痏愁婴孩。
断魂零落向何处，溪头望哭思归来。
谁能便作忘情者，作诗往助风泉哀。
苦瘡歎
作者：方一夔
朝代：宋

西家真王化作灰，東家穉松雪霜摧。
人生有命惟脆薄，逝水一去何時回。
試看昨日繞牀戲，或騎青竹折早梅。
須臾變滅不可恃，惟見松下雙土堆。
嗟哉玄冥弄權柄，掀簸炎瘴飛氛埃。
天公不肯憐赤子，坐使瘡痏愁嬰孩。
斷魂零落向何處，溪頭望哭思歸來。
誰能便作忘情者，作詩往助風泉哀。
药圃五咏 其一 杞菊
作者：方一夔
朝代：宋
体裁：古风

药中有杞菊，甘食比蔬菜。维昔陆与苏，赋咏穷梗概。搜寻入吾圃，孤根擢荒秽。未能竟俗好，堇堇生意在。辛荑满袖衽，枝叶不一采。少需摘绛实，叠叠贯珠琲。岁晚脱皮毛，凉叶苏渴肺。灵厖守我宅，无复逐夜吠。
药圃五咏 其三 白朮
作者：方一夔
朝代：宋
体裁：古风

白朮号山姜，以西北为上。近来出古潜，何必论地望。老鸦衔子去，往往生绝嶂。岁久根株成，细大极殊状。洗削事煎烹，补冷逐虚涨。彼哉不好事，蜜浸溢瓶盎。游媚富贵人，远作千里饷。平生不为口，我欲禦烟瘴。
药圃五咏 其二 甘菊
作者：方一夔
朝代：宋
体裁：古风

楚客赋夕餐，经传不著名。野菊或杀人，神农著翳经。此品甘且辛，丛生数千茎。分种不封囊，移根或盆盛。啖茶摘其叶，觞酒啜其英。风霜振枯槁，气味老更成。平生攻苦淡，矜此岁晚情。不独醒头目，吾其寄馀龄。
药圃五咏 其五 茯苓
作者：方一夔
朝代：宋
体裁：古风

老松踰百围，名为栋梁材。孤根虽故在，不复萌条枚。生意无处泄，浩浩还根荄。结为千岁苓，肤色状琼瑰。洗曝不遗力，药裹手自开。羊枣出河北，胡麻来天台。蒸以白砂蜜，盛以红瓷杯。一朝服食尽，玉色还婴孩。
药圃五咏 其四 川芎
作者：方一夔
朝代：宋
体裁：古风

芎苗高一丈，细花如申椒。不独服芎根，衣佩或采苗。清芬袭肌骨，岁久亦不消。所以湘浦客，洁修著高标。我老苦多病，风寒首频摇。愿移一百本，溉根豁烦嚣。虽无下女遗，乾叶插盈腰。逃泥贳旦暮，不学楚人谣。
药圃五咏·川芎
作者：方一夔
朝代：宋

芎苗高一丈，细花如申椒。
不独服芎根，衣佩或采苗。
清芬袭肌骨，岁久亦不消。
所以湘浦客，洁修着高标。
我老苦多病，风寒首频摇。
愿移一百本，溉根豁烦嚣。
虽无下女遗，干叶插盈腰。
逃泥贳旦暮，不学楚人谣。
药圃五咏·杞菊
作者：方一夔
朝代：宋

药中有杞菊，甘食比蔬菜。维昔陆与苏，赋咏穷梗概。搜寻入吾圃，孤根擢荒秽。未能竟俗好，堇堇生意在。辛荑满袖衽，枝叶不一采。少需摘绛实，叠叠贯珠琲。岁晚脱皮毛，凉叶苏渴肺。灵厖守我宅，无复逐夜吠。楚客赋夕餐，经传不著名。野菊或杀人，神农著翳经。此品甘且辛，丛生数千茎。分种不封囊，移根或盆盛。啖茶摘其叶，觞酒啜其英。风霜振枯槁，气味老更成。平生攻苦淡，矜此岁晚情。不独醒头目，吾其寄馀龄。白朮号山姜，以西北为上。近来出古潜，何必论地望。老鸦衔子去，往往生绝嶂。岁久根株成，细大极殊状。洗削事煎烹，补冷逐虚涨。彼哉不好事，蜜浸溢瓶盎。游媚富贵人，远作千里饷。平生不为口，我欲禦烟瘴。芎苗高一丈，细花如申椒。不独服芎根，衣佩或采苗。清芬袭肌骨，岁久亦不消。所以湘浦客，洁修著高标。我老苦多病，风寒首频摇。愿移一百本，溉根豁烦嚣。虽无下女遗，乾叶插盈腰。逃泥贳旦暮，不学楚人谣。老松踰百围，名为栋梁材。孤根虽故在，不复萌条枚。生意无处泄，浩浩还根荄。结为千岁苓，肤色状琼瑰。洗曝不遗力，药裹手自开。羊枣出河北，胡麻来天台。蒸以白砂蜜，盛以红瓷杯。一朝服食尽，玉色还婴孩。
药圃五咏·杞菊
作者：方一夔
朝代：宋

药中有杞菊，甘食比蔬菜。
维昔陆与苏，赋咏穷梗概。
搜寻入吾圃，孤根擢荒秽。
未能竟俗好，堇堇生意在。
辛荑满袖衽，枝叶不一采。
少需摘绛实，迭迭贯珠琲。
岁晚脱皮毛，凉叶苏渴肺。
灵厖守我宅，无復逐夜吠。
药圃五咏·甘菊
作者：方一夔
朝代：宋

楚客赋夕餐，经传不着名。
野菊或杀人，神农着翳经。
此品甘且辛，丛生数千茎。
分种不封囊，移根或盆盛。
噉茶摘其叶，觞酒啜其英。
风霜振枯槁，气味老更成。
平生攻苦淡，矜此岁晚情。
不独醒头目，吾其寄余龄。
药圃五咏·白朮
作者：方一夔
朝代：宋

白朮号山姜，以西北为上。
近来出古潜，何必论地望。
老鸦衔子去，往往生绝嶂。
岁久根株成，细大极殊状。
洗削事煎烹，补冷逐虚涨。
彼哉不好事，蜜浸溢瓶盎。
游媚富贵人，远作千里饷。
平生不为口，我欲御烟瘴。
药圃五咏·茯苓
作者：方一夔
朝代：宋

老松踰百围，名为栋梁材。
孤根虽故在，不復萌条枚。
生意无处泄，浩浩还根荄。
结为千岁苓，肤色状琼瑰。
洗曝不遗力，药裹手自开。
羊枣出河北，胡麻来天台。
蒸以白砂蜜，盛以红瓷杯。
一朝服食尽，玉色还婴孩。
莲花
作者：方一夔
朝代：宋
体裁：七言律诗

水仙微步碧玻璃，家在湘湖西复西。清欲濯缨长在水，妙曾斲鼻不污泥。已知净社曾参问，合是濂溪善品题。欲采远香无觅处，拿舟惊起两凫鹥。
莲花
作者：方一夔
朝代：宋

水仙微步碧玻璃，家在湘湖西復西。
清欲濯缨长在水，妙曾斲鼻不污泥。
已知浄社曾参问，合是濂溪善品题。
欲采远香无觅处，拏舟惊起两凫鹥。
菊
作者：方一夔
朝代：宋
体裁：七言律诗

矫首春风独后时，冰霜自厉占东篱。悲如屈子凄凉意，清似陶翁平澹诗。寂寞秋香怜向晚，徘徊寒蝶笑生迟。蹇予气味差相似，采采金英尽一卮。
菊
作者：方一夔
朝代：宋

矫首春风独后时，冰霜自厉占东篱。
悲如屈子凄凉意，清似陶翁平澹诗。
寂寞秋香怜向晚，徘徊寒蝶笑生迟。
蹇予气味差相似，采采金英尽一巵。
菊
作者：方一夔
朝代：宋

矯首春風獨後時，冰霜自厲占東籬。
悲如屈子淒涼意，清似陶翁平澹詩。
寂寞秋香憐向晚，徘徊寒蝶笑生遲。
蹇予氣味差相似，采采金英盡一巵。
菊花
作者：方一夔
朝代：宋

不入萎紅爛紫場，蕭然清苦凜風霜。
客中衰鬢隨秋老，籬下寒枝似舊香。
千載有陶期汗漫，幾人後屈話凄凉。
每愁摇落知誰在，只有黄花守死黄。
菊花
作者：方一夔
朝代：宋
体裁：七言律诗

不入萎红烂紫场，萧然清苦凛风霜。客中衰鬓随秋老，篱下寒枝似旧香。千载有陶期汗漫，几人后屈话凄凉。每愁摇落知谁在，只有黄花守死黄。
葛溪浴丹泉
作者：方一夔
朝代：宋

杉松翳苍翠，古寺依寒溪。
小桥度空阔，胜事穷朝隮。
仙人渺何许，昔年此孤栖。
丹成余此泉，高步凌云梯。
至今浴丹处，精光贯虹霓。
老仙不厌世，寄迹随东西。
当时不相顾，野鹤羣鳬鸡。
一朝上寥廓，指爪留沙泥。
我生旷劫内，临老归途迷。
犹疑丹在水，清嚥分刀圭。
葛溪浴丹泉
作者：方一夔
朝代：宋
体裁：古风

杉松翳苍翠，古寺依寒溪。小桥度空阔，胜事穷朝隮。仙人渺何许，昔年此孤栖。丹成馀此泉，高步凌云梯。至今浴丹处，精光贯虹霓。老仙不厌世，寄迹随东西。当时不相顾，野鹤群凫鸡。一朝上寥廓，指爪留沙泥。我生旷劫内，临老归途迷。犹疑丹在水，清咽分刀圭。
葛溪浴丹泉
作者：方一夔
朝代：宋

杉松翳蒼翠，古寺依寒溪。
小橋度空闊，勝事窮朝隮。
仙人渺何許，昔年此孤棲。
丹成餘此泉，高步凌雲梯。
至今浴丹處，精光貫虹霓。
老仙不厭世，寄跡隨東西。
當時不相顧，野鶴羣鳬雞。
一朝上寥廓，指爪留沙泥。
我生曠劫內，臨老歸途迷。
猶疑丹在水，清嚥分刀圭。
蓮花
作者：方一夔
朝代：宋

水仙微步碧玻璃，家在湘湖西復西。
清欲濯纓長在水，妙曾斲鼻不污泥。
已知浄社曾參問，合是濂溪善品題。
欲採遠香無覓處，拏舟驚起兩鳧鷖。
藥圃五詠·川芎
作者：方一夔
朝代：宋

芎苗高一丈，細花如申椒。
不獨服芎根，衣佩或采苗。
清芬襲肌骨，歲久亦不消。
所以湘浦客，潔修著高標。
我老苦多病，風寒首頻摇。
願移一百本，溉根豁煩囂。
雖無下女遺，乾葉插盈腰。
逃泥貰旦暮，不學楚人謠。
藥圃五詠·杞菊
作者：方一夔
朝代：宋

藥中有杞菊，甘食比蔬菜。
維昔陸與蘇，賦詠窮梗概。
搜尋入吾圃，孤根擢荒穢。
未能竟俗好，堇堇生意在。
辛荑滿袖衽，枝葉不一采。
少需摘絳實，疊疊貫珠琲。
歲晚脫皮毛，凉葉蘇渴肺。
靈厖守我宅，無復逐夜吠。
藥圃五詠·甘菊
作者：方一夔
朝代：宋

楚客賦夕餐，經傳不著名。
野菊或殺人，神農著翳經。
此品甘且辛，叢生數千莖。
分種不封囊，移根或盆盛。
噉茶摘其葉，觴酒啜其英。
風霜振枯槁，氣味老更成。
平生攻苦淡，矜此歲晚情。
不獨醒頭目，吾其寄餘齡。
藥圃五詠·白朮
作者：方一夔
朝代：宋

白朮號山薑，以西北爲上。
近來出古潛，何必論地望。
老鴉銜子去，往往生絕嶂。
歲久根株成，細大極殊狀。
洗削事煎烹，補冷逐虛漲。
彼哉不好事，蜜浸溢瓶盎。
游媚富貴人，遠作千里餉。
平生不爲口，我欲禦烟瘴。
藥圃五詠·茯苓
作者：方一夔
朝代：宋

老松踰百圍，名爲棟梁材。
孤根雖故在，不復萌條枚。
生意無處泄，浩浩還根荄。
結爲千歲苓，膚色狀瓊瑰。
洗曝不遺力，藥裹手自開。
羊棗出河北，胡麻來天台。
蒸以白砂蜜，盛以紅瓷杯。
一朝服食盡，玉色還嬰孩。
術者謂予清淡鎡基不貧不富而有壽
作者：方一夔
朝代：宋

誰甘清淡厭輕肥，命薄那堪不值時。
插架簡編家四壁，蟠胸梗概鬢千絲。
狂圖入夢空騎鶴，壽相生芒欲鬭龜。
莫訝時魚更多骨，從來萬事有參差。
表甥何云峤舍馆而语游于其行赠之以诗
作者：方一夔
朝代：宋

书生事业窘一门，穷年独处三家村。
蟾蜍爬沙鞭不走，无力号叫排天阍。
曩闻将军狂可撼，往舍窠臼窥其藩。
谰言稗说不暇择，谈笑抵当如优髠。
诸公义财涩且薄，颇乐软熟憎嚣烦。
今君穷饿坐百巧，安肯挟册媒朝昏。
试探囊中秘花术，勇决不待中宵奔。
吾闻武侯暗得司马法，平沙散布风云屯。
多时奇杰了不悟，后来知者靖与温。
子今持此说性命，祸福出口如澜翻。
文章不作杯水直，不如薄艺随我两脚跟。
滔滔世驾不可挽，行矣与汝倾离尊。
表甥何云峤舍馆而语游于其行赠之以诗
作者：方一夔
朝代：宋
体裁：古风

书生事业窘一门，穷年独处三家村。蟾蜍爬沙鞭不走，无力号叫排天阍。曩闻将军狂可撼，往舍窠臼窥其藩。谰言稗说不暇择，谈笑抵当如优髡。诸公义财涩且薄，颇乐软熟憎嚣烦。今君穷饿坐百巧，安肯挟册媒朝昏。试探囊中秘花术，勇决不待中宵奔。吾闻武侯暗得司马法，平沙散布风云屯。多时奇杰了不悟，后来知者靖与温。子今持此说性命，祸福出口如澜翻。文章不作杯水直，不如薄艺随我两脚跟。滔滔世驾不可挽，行矣与汝倾离尊。
表甥何雲嶠舍館而語游於其行贈之以詩
作者：方一夔
朝代：宋

書生事業窘一門，窮年獨處三家村。
蟾蜍爬沙鞭不走，無力號叫排天閽。
曩聞將軍狂可撼，往舍窠臼窺其藩。
讕言稗說不暇擇，談笑抵當如優髠。
諸公義財澀且薄，頗樂軟熟憎囂煩。
今君窮餓坐百巧，安肯挾冊媒朝昏。
試探囊中祕花術，勇决不待中宵奔。
吾聞武侯暗得司馬法，平沙散布風雲屯。
多時奇傑了不悟，後來知者靖與溫。
子今持此說性命，禍福出口如瀾翻。
文章不作杯水直，不如薄藝隨我兩脚跟。
滔滔世駕不可挽，行矣與汝傾離尊。
觀兼山黄公河海圖二首·河
作者：方一夔
朝代：宋

黄河從天落，北來受降城。
劃至韓城縣，噴薄萬雷霆。
何處雜泥滓，濁濁不復清。
奔迫梁楚間，赤子如浮萍。
近來到淮泗，烟波鼓長鯨。
無人起隄障，何時返滄溟。
惜哉神禹疏，高下昧地形。
胡中倘可注，曷不施經營。
觀兼山黄公河海圖二首·海
作者：方一夔
朝代：宋

逝川走東海，日夜無休歇。
咄此盤中渦，不長亦不竭。
日月走中天，於焉雙出沒。
駭浪掀扶胥，高於朔山雪。
蠵蜃吐樓臺，蛟鼉護窟穴。
海若不徒夸，馮夷甘受屈。
吾聞三神山，恍恍銀宮闕。
便隨長風去，發軔首溟渤。
倘逢方平生，海底探明月。
坐待清淺時，歸來未華髮。
觀物
作者：方一夔
朝代：宋

彭殤顔跖不相齊，秋悴春榮各有時。
共種花分紅白色，同根木有死生枝。
悲欣自是人情異，賦予寧非造物私。
却笑莊生未諳此，安排齊物費言辭。
觀物
作者：方一夔
朝代：宋

靜中羣動互飛奔，擾擾誰能脫世塵。
蠅虎案頭新得雋，螳蜋枝上忽忘身。
平生攻苦味無味，舉世爭雄人食人。
安得洗心無一物，碧波鷗鳥自相親。
观兼山黄公河海图二首 其一 河
作者：方一夔
朝代：宋
体裁：古风

黄河从天落，北来受降城。划至韩城县，喷薄万雷霆。何处杂泥滓，浊浊不复清。奔迫梁楚间，赤子如浮萍。近来到淮泗，烟波鼓长鲸。无人起堤障，何时返沧溟。惜哉神禹疏，高下昧地形。胡中倘可注，曷不施经营。
观兼山黄公河海图二首 其二 海
作者：方一夔
朝代：宋
体裁：古风

逝川走东海，日夜无休歇。咄此盘中涡，不长亦不竭。日月走中天，于焉双出没。骇浪掀扶胥，高于朔山雪。蠵蜃吐楼台，蛟鼍护窟穴。海若不徒夸，冯夷甘受屈。吾闻三神山，恍恍银宫阙。便随长风去，发轫首溟渤。倘逢方平生，海底探明月。坐待清浅时，归来未华发。
观兼山黄公河海图二首·河
作者：方一夔
朝代：宋

黄河从天落，北来受降城。划至韩城县，喷薄万雷霆。何处杂泥滓，浊浊不复清。奔迫梁楚间，赤子如浮萍。近来到淮泗，烟波鼓长鲸。无人起堤障，何时返沧溟。惜哉神禹疏，高下昧地形。胡中倘可注，曷不施经营。逝川走东海，日夜无休歇。咄此盘中涡，不长亦不竭。日月走中天，于焉双出没。骇浪掀扶胥，高于朔山雪。蠵蜃吐楼台，蛟鼍护窟穴。海若不徒夸，冯夷甘受屈。吾闻三神山，恍恍银宫阙。便随长风去，发轫首溟渤。倘逢方平生，海底探明月。坐待清浅时，归来未华发。
观兼山黄公河海图二首·河
作者：方一夔
朝代：宋

黄河从天落，北来受降城。
划至韩城县，喷薄万雷霆。
何处杂泥滓，浊浊不復清。
奔迫梁楚间，赤子如浮萍。
近来到淮泗，烟波鼓长鲸。
无人起堤障，何时返沧溟。
惜哉神禹疏，高下昧地形。
胡中倘可注，曷不施经营。
观兼山黄公河海图二首·海
作者：方一夔
朝代：宋

逝川走东海，日夜无休歇。
咄此盘中涡，不长亦不竭。
日月走中天，于焉双出没。
骇浪掀扶胥，高于朔山雪。
蠵蜃吐楼台，蛟鼍护窟穴。
海若不徒夸，冯夷甘受屈。
吾闻三神山，恍恍银宫阙。
便随长风去，发轫首溟渤。
倘逢方平生，海底探明月。
坐待清浅时，归来未华髮。
观物
作者：方一夔
朝代：宋

彭殇颜跖不相齐，秋悴春荣各有时。
共种花分红白色，同根木有死生枝。
悲欣自是人情异，赋予宁非造物私。
却笑庄生未谙此，安排齐物费言辞。
观物
作者：方一夔
朝代：宋
体裁：七言律诗

彭殇颜蹠不相齐，秋悴春荣各有时。共种花分红白色，同根木有死生枝。悲欣自是人情异，赋予宁非造物私。却笑庄生未谙此，安排齐物费言辞。
观物
作者：方一夔
朝代：宋

静中羣动互飞奔，扰扰谁能脱世尘。
蝇虎案头新得隽，螳蜋枝上忽忘身。
平生攻苦味无味，举世争雄人食人。
安得洗心无一物，碧波鸥鸟自相亲。
观物
作者：方一夔
朝代：宋
体裁：七言律诗

静中群动互飞奔，扰扰谁能脱世尘。蝇虎案头新得隽，螳螂枝上忽忘身。平生攻苦味无味，举世争雄人食人。安得洗心无一物，碧波鸥鸟自相亲。
詠史
作者：方一夔
朝代：宋

代馬必死戰，韓盧必死獵。
萬族雖有殊，受性固莫奪。
君看伏波翁，心火老不滅。
萬里戰壺頭，赤手擁馬鬣。
前言一朝酬，英氣半途折。
海南紀銅柱，城西埋石蕝。
所以高世人，甘守田園拙。
梧楸老歸夢，桑梓借餘熱。
人生貴適意，似用生分別。
爲問澤車乘，何如水鳶跕。
詠史·李陵
作者：方一夔
朝代：宋

都尉出塞北，全軍戰浚稽。
喊聲春霆震，殺氣陰雲低。
單于不相識，借問將軍誰。
將軍本將種，氏族派隴西。
天明鼓音死，劍斬軍士妻。
塵沙昏白日，道路東西迷。
馬蹄去不返，邊草空萋萋。
高堂視白髮，到死長悲啼。
歸期日復日，老病天一涯。
可憐龍門翁，空作無陰兒。
詠史·楊惲
作者：方一夔
朝代：宋

請君邯鄲舞，聽我弘農曲。
本是田家人，誤竊封侯祿。
貴盛難久居，終然手反覆。
南山有舊業，披榛撒戎菽。
苗稀草荒穢，欲鋤力不足。
歸來日已夕，一醉酒新熟。
歌罷即長眠，悲苦過於哭。
詠史·蘇武
作者：方一夔
朝代：宋

中郎出玉門，簜節照絕域。
使指未分明，奇禍誰能測。
劍鈍割不深，一朝來海北。
霜風入氍毹，冰雪凍服匿。
老羝石女兒，歲久無出息。
遣來小居次，無何乳通國。
古人凜垂戒，男女及飲食。
多少英雄人，此心滅不得。
萬里十九年，費盡一生力。
歸來麒麟中，愁絕遠山色。
詠史·謝安
作者：方一夔
朝代：宋

安石在東山，豈是無心者。
投跡高隠中，妓樂妙陶寫。
功成間管蔡，灑泣悲用舍。
乃知富貴人，此心未脫灑。
詠史·邵平
作者：方一夔
朝代：宋

故侯學種瓜，衰榮互相代。
隨時改門戶，不改獨心在。
中原方起事，未有山西對。
不藉芒碭雲，遠激浙江匯。
非關揀點人，自爲非主吠。
蹉跎志不就，去住無留礙。
晚入丞相閤，不墮籠絡內。
片言中臣主，顛倒窮百態。
除却下邳侯，漢庭無此輩。
詠芭蕉
作者：方一夔
朝代：宋

剝盡皮毛見本真，此中無古亦無今。
等閑窗外東風軟，露出先天一片心。
詩人詠鴟夷西子之事多矣按越敗於魯哀公元年想鴟夷五餌之策必其時也至哀公二十二年越滅吳西子復歸計其年亦老矣豈鴟夷如洛陽賈人不能忘情於舊約耶
作者：方一夔
朝代：宋

去時苧蘿山，送我摶黍叫。
歸時苧蘿山，迎我桃花笑。
一別二十年，過眼如風燎。
人生重後會，世事中前料。
未驚馬齒長，猶喜雞皮少。
功名志已酬，富貴頭終掉。
傍君鴟夷槳，舞我烏棲調。
撫景惜餘年，烟波老漁釣。
誅姦
作者：方一夔
朝代：宋

握兵結眷冕旒前，牢落英雄二十年。
虎殿壽觴人痛哭，鵑堂私語衆喧傳。
爾身不恤無埋地，此恥奚容共戴天。
不有四明倡清議，至今蛟虎卧山淵。
諸生多以船夫入監房
作者：方一夔
朝代：宋

水程何日到瓜州，謾說儒家冠九流。
已與官船充水手，更從廷尉望山頭。
諸葛武侯
作者：方一夔
朝代：宋

我從古人中，不數管晏輩。
紛紛後春秋，僅有孔明在。
伊人層壑冰，表裏絕疵纇。
文章派莘巖，氣節凌梁岱。
未把渭上麾，甘抱隆中耒。
維時太清暗，芒炎亙彗孛。
老瞞鬼蜮雄，闊步無留碍。
區區蜂與蟻，應手鐵山碎。
陸城胄天潢，窮乏卓錐塊。
垂白氣不衰，逝肯一寸退。
孔明托末契，一起鎮橫潰。
煌煌復讎義，掀揭人心晦。
風雲兩飛揚，眼底無强對。
取分孫曹間，隻手探懷內。
自堪托六尺，不啻才十倍。
暮年五丈師，此舉不俟再。
中堅擁貔貅，勢若决瀦匯。
半道失良圖，天理意茫昧。
彼哉髠鉗兒，見雪空狂吠。
是非付陳編，清泉奉芳酹。
何時起九京，六合需一溉。
朗詠出師篇，千載照肝肺。
謁融堂墓
作者：方一夔
朝代：宋

安車束帛此招賢，夢冷冬窩又百年。
已自無人守墳墓，空令過客問山川。
時方大用文公學，士亦深排陸子禪。
回首蜀天清不盡，臨風三酹一蕭然。
讀劉阮事用元微之韻
作者：方一夔
朝代：宋

層層樓閣鎖嬌鬟，要伴朝雲出遠山。
紫府神仙行世上，深宮妃媵落人間。
讀李翰林詩
作者：方一夔
朝代：宋

喜詩如喜酒，舉世流饞涎。
問酒有何好，妙處竟不傳。
古人日已遠，絕響三百篇。
後來誰措手，諷詠皆陳編。
自從騷選起，衆作同蟲蟬。
憲章日淪喪，變滅成飛烟。
翰林非世人，金晶應星躔。
手弄玉帝旂，墮作詩酒仙。
行跡老屐齒，俠氣餘龍泉。
淋漓灑醉墨，妙語窮真筌。
信手拈斧斤，一揮中方圓。
彼哉夸奪子，駭汗莫敢肩。
玉堂不能留，飄落南海邊。
從此誇汗漫，一往五百年。
生平尚邱壑，夢想岷峨巔。
慙君贈醉侯，我飲不滴涓。
我詩如我飲，撫頂期相憐。
莫乞飛霞佩，學舉白玉盤。
讀白樂天詩
作者：方一夔
朝代：宋

淵明避俗士，出語未必俗。
衝口吐奇偉，往往寫心腹。
外韜中勁剛，芒刃不堪觸。
如渠不絃琴，非絲亦非木。
樂天後此翁，逸駕追奔躅。
未知溝中斷，孰與朱與綠。
吾觀外國風，雅麗豈不足。
自從受繩削，稗語棄不錄。
嗟彼千載人，何但詩可續。
誰能學柳下，不受嫠也宿。
讀赤壁賦
作者：方一夔
朝代：宋

萬舸浮江互蕩磨，一番蛟鰐戰盤渦。
中天日月悲分影，對局英雄付逝波。
形勝空傳二赤壁，文章誰肯百東坡。
荆州風景今何似，秋夜時聞窈窕歌。
诗人咏鸱夷西子之事多矣按越败于鲁哀公元年想鸱夷五饵之策必其时也至哀公二十二年越灭吴西子复归计其年亦老矣岂鸱夷如洛阳贾人不能忘情于旧约耶
作者：方一夔
朝代：宋
体裁：古风

去时苧萝山，送我抟黍叫。归时苧萝山，迎我桃花笑。一别二十年，过眼如风燎。人生重后会，世事中前料。未惊马齿长，犹喜鸡皮少。功名志已酬，富贵头终掉。傍君鸱夷桨，舞我乌栖调。抚景惜馀年，烟波老渔钓。
诗人咏鸱夷西子之事多矣按越败于鲁哀公元年想鸱夷五饵之策必其时也至哀公二十二年越灭吴西子復归计其年亦老矣岂鸱夷如洛阳贾人不能忘情于旧约耶
作者：方一夔
朝代：宋

去时苎萝山，送我抟黍叫。
归时苎萝山，迎我桃花笑。
一别二十年，过眼如风燎。
人生重后会，世事中前料。
未惊马齿长，犹喜鸡皮少。
功名志已酬，富贵头终掉。
傍君鸱夷桨，舞我乌栖调。
抚景惜余年，烟波老渔钓。
诛姦
作者：方一夔
朝代：宋
体裁：七言律诗

握兵结眷冕旒前，牢落英雄二十年。虎殿寿觞人痛哭，鹃堂私语众喧传。尔身不恤无埋地，此耻奚容共戴天。不有四明倡清议，至今蛟虎卧山渊。
诸生多以船夫入监房
作者：方一夔
朝代：宋
体裁：七言绝句

水程何日到瓜州，谩说儒家冠九流。已与官船充水手，更从廷尉望山头。
诸葛武侯
作者：方一夔
朝代：宋

我从古人中，不数管晏辈。
纷纷后春秋，仅有孔明在。
伊人层壑冰，表裏绝疵颣。
文章派莘岩，气节凌梁岱。
未把渭上麾，甘抱隆中耒。
维时太清暗，芒炎亘彗孛。
老瞒鬼蜮雄，阔步无留碍。
区区蜂与蚁，应手铁山碎。
陆城胄天潢，穷乏卓锥块。
垂白气不衰，逝肯一寸退。
孔明托末契，一起镇横溃。
煌煌復雠义，掀揭人心晦。
风云两飞扬，眼底无强对。
取分孙曹间，隻手探怀内。
自堪托六尺，不啻才十倍。
暮年五丈师，此举不俟再。
中坚拥貔貅，势若决潴汇。
半道失良图，天理意茫昧。
彼哉髠钳儿，见雪空狂吠。
是非付陈编，清泉奉芳酹。
何时起九京，六合需一溉。
朗咏出师篇，千载照肝肺。
诸葛武侯
作者：方一夔
朝代：宋
体裁：古风

我从古人中，不数管晏辈。纷纷后春秋，仅有孔明在。伊人层壑冰，表里绝疵颣。文章派莘岩，气节凌梁岱。未把渭上麾，甘抱隆中耒。维时太清暗，芒炎亘彗孛。老瞒鬼蜮雄，阔步无留碍。区区蜂与蚁，应手铁山碎。陆城胄天潢，穷乏卓锥块。垂白气不衰，逝肯一寸退。孔明托末契，一起镇横溃。煌煌复雠义，掀揭人心晦。风云两飞扬，眼底无强对。取分孙曹间，只手探怀内。自堪托六尺，不啻才十倍。暮年五丈师，此举不俟再。中坚拥貔貅，势若决潴汇。半道失良图，天理意茫昧。彼哉髡钳儿，见雪空狂吠。是非付陈编，清泉奉芳酹。何时起九京，六合需一溉。朗咏出师篇，千载照肝肺。
读刘阮事用元微之韵
作者：方一夔
朝代：宋
体裁：七言绝句

层层楼阁锁娇鬟，要伴朝云出远山。紫府神仙行世上，深宫妃媵落人间。
读李翰林诗
作者：方一夔
朝代：宋
体裁：古风

喜诗如喜酒，举世流馋涎。问酒有何好，妙处竟不传。古人日已远，绝响三百篇。后来谁措手，讽咏皆陈编。自从骚选起，众作同虫蝉。宪章日沦丧，变灭成飞烟。翰林非世人，金晶应星躔。手弄玉帝旂，堕作诗酒仙。行迹老屐齿，侠气馀龙泉。淋漓洒醉墨，妙语穷真筌。信手拈斧斤，一挥中方圆。彼哉夸夺子，骇汗莫敢肩。玉堂不能留，飘落南海边。从此誇汗漫，一往五百年。生平尚丘壑，梦想岷峨巅。惭君赠醉侯，我饮不滴涓。我诗如我饮，抚顶期相怜。莫乞飞霞佩，学举白玉盘。
读李翰林诗
作者：方一夔
朝代：宋

喜诗如喜酒，举世流馋涎。
问酒有何好，妙处竟不传。
古人日已远，绝响三百篇。
后来谁措手，讽咏皆陈编。
自从骚选起，众作同虫蝉。
宪章日沦丧，变灭成飞烟。
翰林非世人，金晶应星躔。
手弄玉帝旗，堕作诗酒仙。
行迹老屐齿，侠气余龙泉。
淋漓洒醉墨，妙语穷真筌。
信手拈斧斤，一挥中方圆。
彼哉夸夺子，骇汗莫敢肩。
玉堂不能留，飘落南海边。
从此夸汗漫，一往五百年。
生平尚邱壑，梦想岷峨巅。
惭君赠醉侯，我饮不滴涓。
我诗如我饮，抚顶期相怜。
莫乞飞霞佩，学举白玉盘。
读白乐天诗
作者：方一夔
朝代：宋
体裁：古风

渊明避俗士，出语未必俗。冲口吐奇伟，往往写心腹。外韬中劲刚，芒刃不堪触。如渠不弦琴，非丝亦非木。乐天后此翁，逸驾追奔躅。未知沟中断，孰与朱与绿。吾观外国风，雅丽岂不足。自从受绳削，稗语弃不录。嗟彼千载人，何但诗可续。谁能学柳下，不受嫠也宿。
读白乐天诗
作者：方一夔
朝代：宋

渊明避俗士，出语未必俗。
衝口吐奇伟，往往写心腹。
外韬中劲刚，芒刃不堪触。
如渠不絃琴，非丝亦非木。
乐天后此翁，逸驾追奔躅。
未知沟中断，孰与朱与绿。
吾观外国风，雅丽岂不足。
自从受绳削，稗语弃不录。
嗟彼千载人，何但诗可续。
谁能学柳下，不受嫠也宿。
读赤壁赋
作者：方一夔
朝代：宋

万舸浮江互荡磨，一番蛟鰐战盘涡。
中天日月悲分影，对局英雄付逝波。
形胜空传二赤壁，文章谁肯百东坡。
荆州风景今何似，秋夜时闻窈窕歌。
读赤壁赋
作者：方一夔
朝代：宋
体裁：七言律诗

万舸浮江互荡磨，一番蛟鳄战盘涡。中天日月悲分影，对局英雄付逝波。形胜空传二赤壁，文章谁肯百东坡。荆州风景今何似，秋夜时闻窈窕歌。
谒融堂墓
作者：方一夔
朝代：宋
体裁：七言律诗

安车束帛此招贤，梦冷冬窝又百年。已自无人守坟墓，空令过客问山川。时方大用文公学，士亦深排陆子禅。回首蜀天清不尽，临风三酹一萧然。
賀寺簿先生入新居
作者：方一夔
朝代：宋

紫陽從西來，孤峯望吳越。
自昔有佳人，高蹈造理窟。
雉山走其下，清淑鬰未發。
吾宗紫陽居，秀挺鸞鳳骨。
家學印大程，南北斗柄揭。
邇來卜新居，佳氣渺葱鬰。
天香生桂蘭，野性老薇蕨。
嬉遊獨樂園，翛然立清絕。
我來坐庭隅，幽草澹風月。
圖書有真趣，爲指掌中訣。
賀山房先生得孫
作者：方一夔
朝代：宋

晚節歸來綠野堂，傳家衣鉢付諸郎。
喜存千載古罍洗，初聽九苞雛鳳凰。
春蚤桐枝新濯秀，日長棣萼賸流芳。
公家好事聯翩在，首寄詩篇寫弄璋。
賀方逢辰得宣命
作者：方一夔
朝代：宋

飛鳳翩翩下九閽，先生出處重斯文。
不將鍾鼎易朱紱，要老桐山守白雲。
處士一生純是晉，逸民千古尚爲殷。
皇家恩意如天大，定把三峰乞與君。
贈心梅黄教諭
作者：方一夔
朝代：宋

太玄八十一，經世加一倍。
方圓起參兩，奇耦常相配。
大哉天壤間，理大獨無對。
而數行其中，往往不相背。
冥探洞古今，幽討極覆載。
吾求之瓦礫，數亦無不在。
陰陽如推車，五氣如轉磑。
雜然霧與珠，人物等唾欬。
惡或盜跖壽，善或伯夷餒。
人事非不明，所值互吉悔。
長平四十萬，高下付一概。
誰尸造化筆，一一難歸罪。
君言吾有數，萬竅均大塊。
試將握算推，不出範圍內。
譬如埏埴人，萬器同一焙。
前陶或堅牢，後陶或破碎。
中間又不同，純駁千萬態。
當時君與相，此年有真宰。
黄蛇吞輿地，或者非茫昧。
八宮卦縱橫，四柱數進退。
以此尺棰義，合散無罣礙。
昔君雄少年，盧雉喝好采。
失脚落鶡冠，漕闈雙奏凱。
爾來相乘除，得失賭一塞。
後夜北斗高，燦燦綴小沫。
瑟縮蛇入宇，蹭蹬鵬運海。
栖栖百巧窮，饒君三尺喙。
此來坐臯比，學子富衿佩。
喜持秘苑術，遠與虛中輩。
諸公義財澀，枯槁喜一溉。
煩君測五緯，出沒更明晦。
何時聚白羊，旦暮真可待。
贈鶴峰楊提幹森
作者：方一夔
朝代：宋

功名真定兔，赤手誰摶控。
十載武陵春，一餉揚州夢。
時窮非我獨，萬事付破甕。
猶有夙昔心，耿耿滿空洞。
豪氣輕元龍，雄卞眇子貢。
夢池句逾勁，賭墅機屢中。
我來客東安，兩載補缺空。
青山浩獨媚，飛雲倦孤送。
翩翩老令威，霜翮頗驚衆。
憐我一客鳥，鳴和閙晴哢。
妙哉屠龍手，老去餘此弄。
三年逝相從，不爲千金痛。
浮跡寄閒適，片語折喧鬨。
歸鞭定何時，矯首躡飛鞚。
贺寺簿先生入新居
作者：方一夔
朝代：宋

紫阳从西来，孤峯望吴越。
自昔有佳人，高蹈造理窟。
雉山走其下，清淑鬰未发。
吾宗紫阳居，秀挺鸾凤骨。
家学印大程，南北斗柄揭。
迩来卜新居，佳气渺葱鬰。
天香生桂兰，野性老薇蕨。
嬉游独乐园，翛然立清绝。
我来坐庭隅，幽草澹风月。
图书有真趣，为指掌中诀。
贺寺簿先生入新居
作者：方一夔
朝代：宋
体裁：古风

紫阳从西来，孤峰望吴越。自昔有佳人，高蹈造理窟。雉山走其下，清淑郁未发。吾宗紫阳居，秀挺鸾凤骨。家学印大程，南北斗柄揭。迩来卜新居，佳气渺葱郁。天香生桂兰，野性老薇蕨。嬉游独乐园，翛然立清绝。我来坐庭隅，幽草澹风月。图书有真趣，为指掌中诀。
贺山房先生得孙
作者：方一夔
朝代：宋
体裁：七言律诗

晚节归来绿野堂，传家衣钵付诸郎。喜存千载古罍洗，初听九苞雏凤凰。春蚤桐枝新濯秀，日长棣萼剩流芳。公家好事联翩在，首寄诗篇写弄璋。
贺方逢辰得宣命
作者：方一夔
朝代：宋
体裁：七言律诗

飞凤翩翩下九阍，先生出处重斯文。不将钟鼎易朱绂，要老桐山守白云。处士一生纯是晋，逸民千古尚为殷。皇家恩意如天大，定把三峰乞与君。
赠心梅黄教谕
作者：方一夔
朝代：宋

太玄八十一，经世加一倍。
方圆起参两，奇耦常相配。
大哉天壤间，理大独无对。
而数行其中，往往不相背。
冥探洞古今，幽讨极覆载。
吾求之瓦砾，数亦无不在。
阴阳如推车，五气如转硙。
杂然雾与珠，人物等唾欬。
恶或盗跖寿，善或伯夷馁。
人事非不明，所值互吉悔。
长平四十万，高下付一概。
谁尸造化笔，一一难归罪。
君言吾有数，万窍均大块。
试将握算推，不出范围内。
譬如埏埴人，万器同一焙。
前陶或坚牢，后陶或破碎。
中间又不同，纯驳千万态。
当时君与相，此年有真宰。
黄蛇吞舆地，或者非茫昧。
八宫卦纵横，四柱数进退。
以此尺棰义，合散无罣碍。
昔君雄少年，卢雉喝好采。
失脚落鹖冠，漕闱双奏凯。
尔来相乘除，得失赌一塞。
后夜北斗高，灿灿缀小沫。
瑟缩蛇入宇，蹭蹬鹏运海。
栖栖百巧穷，饶君三尺喙。
此来坐皋比，学子富衿佩。
喜持秘苑术，远与虚中辈。
诸公义财涩，枯槁喜一溉。
烦君测五纬，出没更明晦。
何时聚白羊，旦暮真可待。
赠心梅黄教谕
作者：方一夔
朝代：宋
体裁：古风

太玄八十一，经世加一倍。方圆起参两，奇耦常相配。大哉天壤间，理大独无对。而数行其中，往往不相背。冥探洞古今，幽讨极覆载。吾求之瓦砾，数亦无不在。阴阳如推车，五气如转硙。杂然雾与珠，人物等唾欬。恶或盗蹠寿，善或伯夷馁。人事非不明，所值互吉悔。长平四十万，高下付一概。谁尸造化笔，一一难归罪。君言吾有数，万窍均大块。试将握算推，不出范围内。譬如埏埴人，万器同一焙。前陶或坚牢，后陶或破碎。中间又不同，纯驳千万态。当时君与相，此年有真宰。黄蛇吞舆地，或者非茫昧。八宫卦纵横，四柱数进退。以此尺棰义，合散无挂碍。昔君雄少年，卢雉喝好采。失脚落鹖冠，漕闱双奏凯。尔来相乘除，得失赌一塞。后夜北斗高，灿灿缀小沫。瑟缩蛇入宇，蹭蹬鹏运海。栖栖百巧穷，饶君三尺喙。此来坐皋比，学子富衿佩。喜持秘苑术，远与虚中辈。诸公义财涩，枯槁喜一溉。烦君测五纬，出没更明晦。何时聚白羊，旦暮真可待。
赠鹤峰杨提干森
作者：方一夔
朝代：宋

功名真定兔，赤手谁抟控。
十载武陵春，一饷扬州梦。
时穷非我独，万事付破瓮。
犹有夙昔心，耿耿满空洞。
豪气轻元龙，雄卞眇子贡。
梦池句逾劲，赌墅机屡中。
我来客东安，两载补缺空。
青山浩独媚，飞云倦孤送。
翩翩老令威，霜翮颇惊众。
怜我一客鸟，鸣和闹晴咔。
妙哉屠龙手，老去余此弄。
三年逝相从，不为千金痛。
浮迹寄閒适，片语折喧鬨。
归鞭定何时，矫首蹑飞鞚。
赠鹤峰杨提干森
作者：方一夔
朝代：宋
体裁：古风

功名真定兔，赤手谁抟控。十载武陵春，一饷扬州梦。时穷非我独，万事付破瓮。犹有夙昔心，耿耿满空洞。豪气轻元龙，雄卞眇子贡。梦池句逾劲，赌墅机屡中。我来客东安，两载补缺空。青山浩独媚，飞云倦孤送。翩翩老令威，霜翮颇惊众。怜我一客鸟，鸣和闹晴哢。妙哉屠龙手，老去馀此弄。三年逝相从，不为千金痛。浮迹寄閒适，片语折喧鬨。归鞭定何时，矫首蹑飞鞚。
赤山岭
作者：方一夔
朝代：宋

赤山岭罅阔百尺，人言老龙破山出。
天生异物出有时，不知何年留此迹。
想龙久蛰当飞腾，怒迸修鳞血淋沥。
至今顽石尚嵌岩，朝暾光映半山赤。
龙去川原秋雨足，龙归洞穴寒云湿。
我家山下龙为友，欲挽银河清八极。
赤山岭
作者：方一夔
朝代：宋
体裁：古风

赤山岭罅阔百尺，人言老龙破山出。天生异物出有时，不知何年留此迹。想龙久蛰当飞腾，怒迸脩鳞血淋沥。至今顽石尚嵌岩，朝暾光映半山赤。龙去川原秋雨足，龙归洞穴寒云湿。我家山下龙为友，欲挽银河清八极。
赤山嶺
作者：方一夔
朝代：宋

赤山嶺罅闊百尺，人言老龍破山出。
天生異物出有時，不知何年留此跡。
想龍久蟄當飛騰，怒迸脩鱗血淋瀝。
至今頑石尚嵌巖，朝暾光映半山赤。
龍去川原秋雨足，龍歸洞穴寒雲濕。
我家山下龍爲友，欲挽銀河清八極。
过棠山徐坟欲招通甫不果晚憩景德观以归寄通甫
作者：方一夔
朝代：宋

送春过棠峯，假步自登眺。
行田走诘屈，攀磴上䆗窱。
冈峦耸四围，崖壁俨双峭。
野芳踯躅红，林宿离黄叫。
感彼松下人，脆甚风中燎。
精灵散埃氛，骨肉蔽窾窍。
昼眠嘷狐狌，夜照飞熠耀。
朗悟豁余悲，清响发长啸。
思君客沃洲，对面隔蓬峤。
扣门乏因缘，更仆烦请召。
流落俱异乡，节奏本同调。
风高鹢退飞，月落牛反噍。
夷犹憇仙宫，酬答领道要。
幽寻屋种梅，杂坐径披藋。
棋枰夜半局，丹竈昼残烧。
心期迥独诣，世诱浩难掉。
诗兴逼行云，树色留晚照。
拾翠记前游，举白倒余釂。
桐尾隠宝匣，龙文掩鱼鞘。
何日联华镳，葭菼乱渔钓。
过棠山徐坟欲招通甫不果晚憩景德观以归寄通甫
作者：方一夔
朝代：宋
体裁：古风

送春过棠峰，假步自登眺。行田走诘屈，攀磴上䆗窱。冈峦耸四围，崖壁俨双峭。野芳踯躅红，林宿离黄叫。感彼松下人，脆甚风中燎。精灵散埃氛，骨肉蔽窾窍。昼眠嗥狐狌，夜照飞熠耀。朗悟豁馀悲，清响发长啸。思君客沃洲，对面隔蓬峤。扣门乏因缘，更仆烦请召。流落俱异乡，节奏本同调。风高鹢退飞，月落牛反噍。夷犹憩仙宫，酬答领道要。幽寻屋种梅，杂坐径披藋。棋枰夜半局，丹灶昼残烧。心期迥独诣，世诱浩难掉。诗兴逼行云，树色留晚照。拾翠记前游，举白倒馀釂。桐尾隐宝匣，龙文掩鱼鞘。何日联华镳，葭菼乱渔钓。
过棠山徐坟欲招通甫不果晚憩景德观以归寄通甫
作者：方一夔
朝代：宋

送春过棠峰，假步自登眺。行田走诘屈，攀磴上䆗窱。冈峦耸四围，崖壁俨双峭。野芳踯躅红，林宿离黄叫。感彼松下人，脆甚风中燎。精灵散埃氛，骨肉蔽窾窍。昼眠嘷狐狌，夜照飞熠耀。朗悟豁馀悲，清响发长啸。思君客沃洲，对面隔蓬峤。扣门乏因缘，更仆烦请召。流落俱异乡，节奏本同调。风高鹢退飞，月落牛反噍。夷犹憩仙宫，酬答领道要。幽寻屋种梅，杂坐径披藋。棋枰夜半局，丹灶昼残烧。心期迥独诣，世诱浩难掉。诗兴逼行云，树色留晚照。拾翠记前游，举白倒馀釂。桐尾隐宝匣，龙文掩鱼鞘。何日联华镳，葭菼乱渔钓。
过深浦罗给事隐旧居
作者：方一夔
朝代：宋
体裁：古风

给事三父子，著籍古池阳。贩夫偶奇货，末暮来钱塘。维时汉运衰，紫宸厌天狼。长鲸沸河洛，幅裂万里疆。惟子晓大义，白笔摇风霜。愿提十万旅，巢穴倾朱梁。青云不假翼，无路凌高翔。其事竟无成，青史垂芬芳。中原转莽莽，一垤争侯王。登高抉浮云，极目惨八荒。遐想同心人，过君桥梓乡。徘徊扣牧子，遗迹悲荒凉。区区夏虫知，知我于诗长。岂知用心处，流落不忘唐。我欲传高士，置君后柴桑。含情苦摇荡，伫立苍洲旁。
过深浦罗给事隠旧居
作者：方一夔
朝代：宋

给事三父子，着籍古池阳。
贩夫偶奇货，末暮来钱塘。
维时汉运衰，紫宸厌天狼。
长鲸沸河洛，幅裂万里疆。
惟子晓大义，白笔摇风霜。
愿提十万旅，巢穴倾朱梁。
青云不假翼，无路凌高翔。
其事竟无成，青史垂芬芳。
中原转莽莽，一垤争侯王。
登高抉浮云，极目惨八荒。
遐想同心人，过君桥梓乡。
徘徊扣牧子，遗迹悲荒凉。
区区夏虫知，知我于诗长。
岂知用心处，流落不忘唐。
我欲传高士，置君后柴桑。
含情苦摇荡，伫立苍洲旁。
过耜岩先师墓
作者：方一夔
朝代：宋
体裁：七言律诗

取数多时物所嫌，有才无命恨难全。纵横虽扫三千字，富贵才终五十年。幸有菟裘栖旧隐，愧无鸡絮酹新阡。茫茫大块谁能料，狐老成精鼠化仙。
过耜岩先师墓
作者：方一夔
朝代：宋

取数多时物所嫌，有才无命恨难全。
纵横虽扫三千字，富贵纔终五十年。
幸有菟裘栖旧隠，愧无鸡絮酹新阡。
茫茫大块谁能料，狐老成精鼠化仙。
过钱塘旧京
作者：方一夔
朝代：宋
体裁：七言律诗

曾逐东风过曲江，人间俯仰隔兴亡。江头潮涸趋渔浦，山下城空失凤凰。漠漠黄埃昏草棘，悠悠陈迹阅星霜。由来离黍游麋地，不分铃鸣替戾冈。
远游四十韵
作者：方一夔
朝代：宋

介士苦拘检，策士妙筹度。侠窟养声誉，宦海高阶爵。纷然殊门户，何能脱缰索。自怜心期远，雅与俗物薄。潜光瑩璆璧，幽芬结蓠药。濯濯出山泉，亭亭横空鹗。挟策误中眉，投耒悲失脚。文围严靷鞅，诗战淬铓锷。梯飙转南溟，铭山荡朔漠。君门虎豹严，天路鬼神恶。高唱不逢和，贵售屡遭却。龙移崖垠崩，鳌掉海湖涸。运流数迁谢，时改异今昨。乃翁安事书，此辈宜疏阔。三年屠蛟虬，无用闲猛斫。百金买砂青，不售虚奇药。日月双飞奔，身世两寂寞。夜雨暗灯火，秋月冷篱落。不甘软弱吞，坐受饥穷缚。万里落半途，全局差一着。逝将故人心，共赴青云约。东游略蓬壶，南望趋衡霍。鼎中珠还返，腰下宝踊跃。朝真玉皇颔，问道金仙诺。青丘启玄命，白虎司秘钥。朱实足我粮，灵液共我酌。眷我上界仙，差胜生民乐。危登望沙界，横溃煎鼎镬。毡毳宅吴楚，戈鋋血川洛。冠缨望豺狼，罗绮逐猱玃。枯根痛芟薙，弱肉生啖嚼。离离尽丘坟，莽莽空城郭。悲来怆长怀，悟去念遐托。相期离尘垢，有便上寥廓。翘迹霄汉隔，动步穷途错。机关暗施张，爪距猛拿攫。盆瓶喧蠛蠓，旦暮算渠略。纷纷自起灭，泛泛无栖泊。云烟渺空山，浪涛赴旧壑。他日欲相知，姓名寄归鹤。
远游四十韵
作者：方一夔
朝代：宋

介士苦拘检，策士妙筹度。
侠窟养声誉，宦海高阶爵。
纷然殊门户，何能脱缰索。
自怜心期远，雅与俗物薄。
潜光莹璆璧，幽芬结蓠药。
濯濯出山泉，亭亭横空鹗。
挟策误中眉，投耒悲失脚。
文围严靷鞅，诗战淬铓锷。
梯飈转南溟，铭山荡朔漠。
君门虎豹严，天路鬼神恶。
高唱不逢和，贵售屡遭却。
龙移崖垠崩，鳌掉海湖涸。
运流数迁谢，时改异今昨。
乃翁安事书，此辈宜疎阔。
三年屠蛟虬，无用闲猛斫。
百金买砂青，不售虚奇药。
日月双飞奔，身世两寂寞。
夜雨暗灯火，秋月冷篱落。
不甘软弱吞，坐受饥穷缚。
万里落半途，全局差一着。
逝将故人心，共赴青云约。
东游畧蓬壶，南望趋衡霍。
鼎中珠还返，腰下宝踊跃。
朝真玉皇颔，问道金仙诺。
青丘启玄命，白虎司秘钥。
朱实足我粮，灵液共我酌。
睠我上界仙，差胜生民乐。
危登望沙界，横溃煎鼎镬。
毡毳宅吴楚，戈鋋血川洛。
冠缨望豺狼，罗绮逐猱玃。
枯根痛芟薙，弱肉生啖嚼。
离离尽丘坟，莽莽空城郭。
悲来怆长怀，悟去念遐託。
相期离尘垢，有便上寥廓。
翘迹霄汉隔，动步穷途错。
机关暗施张，爪距猛拏攫。
盆瓶喧蠛蠓，旦暮算渠畧。
纷纷自起灭，泛泛无栖泊。
云烟渺空山，浪涛赴旧壑。
他日欲相知，姓名寄归鹤。
远游四十韵
作者：方一夔
朝代：宋
体裁：古风

介士苦拘检，策士妙筹度。侠窟养声誉，宦海高阶爵。纷然殊门户，何能脱缰索。自怜心期远，雅与俗物薄。潜光莹璆璧，幽芬结蓠药。濯濯出山泉，亭亭横空鹗。挟策误中眉，投耒悲失脚。文围严靷鞅，诗战淬铓锷。梯飙转南溟，铭山荡朔漠。君门虎豹严，天路鬼神恶。高唱不逢和，贵售屡遭却。龙移崖垠崩，鳌掉海湖涸。运流数迁谢，时改异今昨。乃翁安事书，此辈宜疏阔。三年屠蛟虬，无用闲猛斫。百金买砂青，不售虚奇药。日月双飞奔，身世两寂寞。夜雨暗灯火，秋月冷篱落。不甘软弱吞，坐受饥穷缚。万里落半途，全局差一着。逝将故人心，共赴青云约。东游略蓬壶，南望趋衡霍。鼎中珠还返，腰下宝踊跃。朝真玉皇颔，问道金仙诺。青丘启玄命，白虎司秘钥。朱实足我粮，灵液共我酌。眷我上界仙，差胜生民乐。危登望沙界，横溃煎鼎镬。毡毳宅吴楚，戈鋋血川洛。冠缨望豺狼，罗绮逐猱玃。枯根痛芟薙，弱肉生啖嚼。离离尽丘坟，莽莽空城郭。悲来怆长怀，悟去念遐托。相期离尘垢，有便上寥廓。翘迹霄汉隔，动步穷途错。机关暗施张，爪距猛拿攫。盆瓶喧蠛蠓，旦暮算渠略。纷纷自起灭，泛泛无栖泊。云烟渺空山，浪涛赴旧壑。他日欲相知，姓名寄归鹤。
送人赴学官二首
作者：方一夔
朝代：宋

生平讲贯为知几，世好从渠与我违。天下无如书益智，人生惟有仕当归。青灯夜雨虫鱼注，碧水西风鲈鲙肥。莫道尺前难寸退，古来富贵触危机。清时岩穴下弓旌，儒馆翘才尽至公。诗记行程囊古锦，剑装新饰？花骢。莫因贵宦负远志，当为饥民念鞠躬。欲问故人在何处，旧山桂树正丛丛。
送人赴学官二首·其一
作者：方一夔
朝代：宋
体裁：七言律诗

生平讲贯为知几，世好从渠与我违。天下无如书益智，人生惟有仕当归。青灯夜雨虫鱼注，碧水西风鲈鲙肥。莫道尺前难寸退，古来富贵触危机。
送人赴学官二首·其一
作者：方一夔
朝代：宋

生平讲贯为知几，世好从渠与我违。
天下无如书益智，人生惟有仕当归。
青灯夜雨虫鱼註，碧水西风鲈鲙肥。
莫道尺前难寸退，古来富贵触危机。
送人赴学官二首·其二
作者：方一夔
朝代：宋

清时岩穴下弓旌，儒馆翘才尽至公。诗记行程囊古锦，剑装新饰？花骢。莫因贵宦负远志，当为饥民念鞠躬。欲问故人在何处，旧山桂树正丛丛。
送人赴学官二首·其二
作者：方一夔
朝代：宋
体裁：七言律诗

清时岩穴下弓旌，儒馆翘才尽至公。诗记行程囊古锦，剑装新饰�花骢。莫因贵宦负远志，当为饥民念鞠躬。欲问故人在何处，旧山桂树正丛丛。
送人赴学官二首·其二
作者：方一夔
朝代：宋

清时岩穴下弓旌，儒馆翘才尽至公。
诗记行程囊古锦，剑装新饰𩍐花骢。
莫因贵宦负远志，当为饥民念鞠躬。
欲问故人在何处，旧山桂树正丛丛。
送人赴學官二首·其一
作者：方一夔
朝代：宋

生平講貫爲知幾，世好從渠與我違。
天下無如書益智，人生惟有仕當歸。
青燈夜雨蟲魚註，碧水西風鱸鱠肥。
莫道尺前難寸退，古來富貴觸危機。
送人赴學官二首·其二
作者：方一夔
朝代：宋

清時巖穴下弓旌，儒館翹才盡至公。
詩記行程囊古錦，劍裝新飾𩍐花驄。
莫因貴宦負遠志，當爲饑民念鞠躬。
欲問故人在何處，舊山桂樹正叢叢。
送吳友直過吳門省親
作者：方一夔
朝代：宋

海闊天南不盡頭，雁來豈爲稻粱謀。
飄零骨肉憐杯酒，老病形骸戀破裘。
日暮片雲勞望眼，天寒孤棹發行舟。
十年冷落江鄉夢，願借西風過橘州。
送吴友直过吴门省亲
作者：方一夔
朝代：宋
体裁：七言律诗

海阔天南不尽头，雁来岂为稻粱谋。飘零骨肉怜杯酒，老病形骸恋破裘。日暮片云劳望眼，天寒孤棹发行舟。十年冷落江乡梦，愿借西风过橘州。
送客出城
作者：方一夔
朝代：宋
体裁：七言律诗

逐逐区中未了缘，此生飘泊是年年。片时枕上思归梦，万里江头送别船。寒角吹残低戍火，暮鸦冲断远村烟。我行在处成诗话，点化尘凡即是仙。
送客出城
作者：方一夔
朝代：宋

逐逐区中未了缘，此生飘泊是年年。
片时枕上思归梦，万里江头送别船。
寒角吹残低戍火，暮鸦衝断远村烟。
我行在处成诗话，点化尘凡即是仙。
送客出城
作者：方一夔
朝代：宋

逐逐區中未了緣，此生飄泊是年年。
片時枕上思歸夢，萬里江頭送別船。
寒角吹殘低戍火，暮鴉衝斷遠村烟。
我行在處成詩話，點化塵凡即是仙。
送春
作者：方一夔
朝代：宋
体裁：七言律诗

春从此去不踌躇，渺渺寒波接碧芜。想逐风帆归阆苑，又传云驭赴遮须。此生岁月随泡影，末路功名等雉卢。归向西窗听幽弄，一樽浊酒对提壶。
送春
作者：方一夔
朝代：宋

春從此去不躊躇，渺渺寒波接碧蕪。
想逐風帆歸閬苑，又傳雲馭赴遮須。
此生歲月隨泡影，末路功名等雉盧。
歸向西窗聽幽弄，一樽濁酒對提壺。
送月溪范景淳謁告寧母
作者：方一夔
朝代：宋

小范湖海豪，霜翮迥獨立。
詩名三十年，卷軸森戢戢。
合陪砥砮貢，昱簉鵷鷺入。
蹉跎墮網羅，取勢斜飛集。
栖栖縣博士，進退階伍什。
此來歎何晚，風詩清可挹。
東安號多士，騷墨居諫給。
餘芳襲學子，簪筆負箱笈。
先生隠講幃，淵源探軻伋。
詵詵榱桷材，大匠總收拾。
我亦箇中人，奔走緣縷粒。
識字多不多，炙竹槁無汁。
衰窮兩相值，噓呵借君濕。
親幃惻盤羞，我志已不及。
是時秋向殘，客路西風急。
寒溪月正明，歸曬舊簑笠。
送月溪范景淳谒告宁母
作者：方一夔
朝代：宋

小范湖海豪，霜翮迥独立。
诗名三十年，卷轴森戢戢。
合陪砥砮贡，昱簉鹓鹭入。
蹉跎堕网罗，取势斜飞集。
栖栖县博士，进退阶伍什。
此来叹何晚，风诗清可挹。
东安号多士，骚墨居谏给。
余芳袭学子，簪笔负箱笈。
先生隠讲帏，渊源探轲伋。
诜诜榱桷材，大匠总收拾。
我亦箇中人，奔走缘缕粒。
识字多不多，炙竹槁无汁。
衰穷两相值，嘘呵借君湿。
亲帏恻盘羞，我志已不及。
是时秋向残，客路西风急。
寒溪月正明，归晒旧簑笠。
送月溪范景淳谒告宁母
作者：方一夔
朝代：宋
体裁：古风

小范湖海豪，霜翮迥独立。诗名三十年，卷轴森戢戢。合陪砥砮贡，昱簉鹓鹭入。蹉跎堕网罗，取势斜飞集。栖栖县博士，进退阶伍什。此来叹何晚，风诗清可挹。东安号多士，骚墨居谏给。馀芳袭学子，簪笔负箱笈。先生隐讲帏，渊源探轲伋。诜诜榱桷材，大匠总收拾。我亦个中人，奔走缘缕粒。识字多不多，炙竹槁无汁。衰穷两相值，嘘呵借君湿。亲帏恻盘羞，我志已不及。是时秋向残，客路西风急。寒溪月正明，归晒旧蓑笠。
送講書吳友直過吳門省兄
作者：方一夔
朝代：宋

寒城十月交，萬葉風蕭槭。
林幄變浮紅，水鏡湛虛碧。
維時子吳子，驅車欲何適。
千里想蓴羹，去作水鄉客。
我非蓴羹客，海嶠有兄伯。
譬如鵾與鵬，形影困乖隔。
去鄉三十載，如浮家泛宅。
相思不即見，歲歲累行役。
感此歲寒情，高歌慰離析。
看君乘長風，健翮搏水擊。
送讲书吴友直过吴门省兄
作者：方一夔
朝代：宋

寒城十月交，万叶风萧槭。
林幄变浮红，水镜湛虚碧。
维时子吴子，驱车欲何适。
千里想莼羹，去作水乡客。
我非莼羹客，海峤有兄伯。
譬如鵾与鹏，形影困乖隔。
去乡三十载，如浮家泛宅。
相思不即见，岁岁累行役。
感此岁寒情，高歌慰离析。
看君乘长风，健翮搏水击。
送讲书吴友直过吴门省兄
作者：方一夔
朝代：宋
体裁：古风

寒城十月交，万叶风萧槭。林幄变浮红，水镜湛虚碧。维时子吴子，驱车欲何适。千里想莼羹，去作水乡客。我非莼羹客，海峤有兄伯。譬如鹍与鹏，形影困乖隔。去乡三十载，如浮家泛宅。相思不即见，岁岁累行役。感此岁寒情，高歌慰离析。看君乘长风，健翮搏水击。
遊南山天寧寺
作者：方一夔
朝代：宋

客裏塵騑未着鞭，短篷送我訪幽禪。
橫空雲冒臨江寺，夾岸山隨下瀨船。
謾借一觴追勝概，暫分半日洗塵緣。
城頭梅角聲孤起，掉首空歸又晚天。
遊碧沼寺
作者：方一夔
朝代：宋

古寺蕭蕭晝閉房，我來無處覓春陽。
門前綠靜江湖汛，松下清陰暑月凉。
空寄郭公留舊隠，愁聽望帝斷離腸。
借君拍板都無用，看盡伶優老戲場。
遊苦竹徐墳值雨
作者：方一夔
朝代：宋

數聲呼我竹溪鷞，烟雨蒼茫苦竹岡。
半徑暮山浮翠滑，一渠春水落紅香。
無人羞乞墦間肉，有酒空澆地下郎。
萬化盡時終閉骨，醉來誰復算彭殤。
過棠山徐墳欲招通甫不果晚憩景德觀以歸寄通甫
作者：方一夔
朝代：宋

送春過棠峯，假步自登眺。
行田走詰屈，攀磴上䆗窱。
岡巒聳四圍，崖壁儼雙峭。
野芳躑躅紅，林宿離黄叫。
感彼松下人，脆甚風中燎。
精靈散埃氛，骨肉蔽窾竅。
晝眠嘷狐狌，夜照飛熠燿。
朗悟豁餘悲，清響發長嘯。
思君客沃洲，對面隔蓬嶠。
扣門乏因緣，更僕煩請召。
流落俱異鄉，節奏本同調。
風高鷁退飛，月落牛反噍。
夷猶憇仙宮，酬答領道要。
幽尋屋種梅，雜坐逕披藋。
棋枰夜半局，丹竈晝殘燒。
心期迥獨詣，世誘浩難掉。
詩興逼行雲，樹色留晚照。
拾翠記前遊，舉白倒餘釂。
桐尾隠寶匣，龍文掩魚鞘。
何日聯華鑣，葭菼亂漁釣。
過深浦羅給事隠舊居
作者：方一夔
朝代：宋

給事三父子，著籍古池陽。
販夫偶奇貨，末暮來錢塘。
維時漢運衰，紫宸厭天狼。
長鯨沸河洛，幅裂萬里疆。
惟子曉大義，白筆摇風霜。
願提十萬旅，巢穴傾朱梁。
青雲不假翼，無路凌高翔。
其事竟無成，青史垂芬芳。
中原轉莽莽，一垤爭侯王。
登高抉浮雲，極目慘八荒。
遐想同心人，過君橋梓鄉。
徘徊扣牧子，遺跡悲荒凉。
區區夏蟲知，知我於詩長。
豈知用心處，流落不忘唐。
我欲傳高士，置君後柴桑。
含情苦摇蕩，佇立蒼洲旁。
過耜巖先師墓
作者：方一夔
朝代：宋

取數多時物所嫌，有才無命恨難全。
縱橫雖掃三千字，富貴纔終五十年。
幸有菟裘棲舊隠，愧無雞絮酹新阡。
茫茫大塊誰能料，狐老成精鼠化仙。
過錢塘舊京
作者：方一夔
朝代：宋

曾逐東風過曲江，人間俯仰隔興亡。
江頭潮涸趨漁浦，山下城空失鳳凰。
漠漠黄埃昏草棘，悠悠陳迹閲星霜。
由來離黍遊麋地，不分鈴鳴替戾岡。
遠遊四十韻
作者：方一夔
朝代：宋

介士苦拘檢，策士妙籌度。
俠窟養聲譽，宦海高階爵。
紛然殊門戶，何能脫韁索。
自憐心期遠，雅與俗物薄。
潛光瑩璆璧，幽芬結蘺葯。
濯濯出山泉，亭亭橫空鶚。
挾策誤中眉，投耒悲失脚。
文圍嚴靷鞅，詩戰淬鋩鍔。
梯飈轉南溟，銘山蕩朔漠。
君門虎豹嚴，天路鬼神惡。
高唱不逢和，貴售屢遭却。
龍移崖垠崩，鼇掉海湖涸。
運流數遷謝，時改異今昨。
乃翁安事書，此輩宜疎闊。
三年屠蛟虯，無用閑猛斫。
百金買砂青，不售虛奇藥。
日月雙飛奔，身世兩寂寞。
夜雨暗燈火，秋月冷籬落。
不甘軟弱吞，坐受饑窮縛。
萬里落半途，全局差一着。
逝將故人心，共赴青雲約。
東遊畧蓬壺，南望趨衡霍。
鼎中珠還返，腰下寶踴躍。
朝真玉皇頷，問道金仙諾。
青丘啟玄命，白虎司祕鑰。
朱實足我糧，靈液共我酌。
睠我上界仙，差勝生民樂。
危登望沙界，橫潰煎鼎鑊。
氈毳宅吳楚，戈鋋血川洛。
冠纓望豺狼，羅綺逐猱玃。
枯根痛芟薙，弱肉生啖嚼。
離離盡丘墳，莽莽空城郭。
悲來愴長懷，悟去念遐託。
相期離塵垢，有便上寥廓。
翹跡霄漢隔，動步窮途錯。
機關暗施張，爪距猛拏攫。
盆瓶喧蠛蠓，旦暮算渠畧。
紛紛自起滅，泛泛無棲泊。
雲烟渺空山，浪濤赴舊壑。
他日欲相知，姓名寄歸鶴。
避暑夜坐
作者：方一夔
朝代：宋

一跌风波困败鳞，年来是事不如人。醉吹羌管惊栖鸟，閒倚胡床阁病身。安得旃檀除热恼，自将纨扇障风尘。新凉渐近渺云水，分席鸥群占白蘋。北窗幽绝梦初圆，一叶秋声醒客眠。雌霓半空收暮雨，杜鹃六月熟高田。稻陂别注鱼池水，石洞分承茗鼎泉。聊借旧书栖旧隐，夜凉新入短檠边。
避暑夜坐·其一
作者：方一夔
朝代：宋

一跌風波困敗鱗，年來是事不如人。
醉吹羌管驚棲鳥，閒倚胡牀閣病身。
安得旃檀除熱惱，自將紈扇障風塵。
新凉漸近渺雲水，分席鷗羣占白蘋。
避暑夜坐·其一
作者：方一夔
朝代：宋

一跌风波困败鳞，年来是事不如人。
醉吹羌管惊栖鸟，閒倚胡床阁病身。
安得旃檀除热恼，自将纨扇障风尘。
新凉渐近渺云水，分席鸥羣占白苹。
避暑夜坐·其一
作者：方一夔
朝代：宋
体裁：七言律诗

一跌风波困败鳞，年来是事不如人。醉吹羌管惊栖鸟，閒倚胡床阁病身。安得旃檀除热恼，自将纨扇障风尘。新凉渐近渺云水，分席鸥群占白蘋。
避暑夜坐·其二
作者：方一夔
朝代：宋

北窗幽絕夢初圓，一葉秋聲醒客眠。
雌霓半空收暮雨，杜鵑六月熟高田。
稻陂別注魚池水，石洞分承茗鼎泉。
聊借舊書棲舊隠，夜凉新入短檠邊。
避暑夜坐·其二
作者：方一夔
朝代：宋
体裁：七言律诗

北窗幽绝梦初圆，一叶秋声醒客眠。雌霓半空收暮雨，杜鹃六月熟高田。稻陂别注鱼池水，石洞分承茗鼎泉。聊借旧书栖旧隐，夜凉新入短檠边。
避暑夜坐·其二
作者：方一夔
朝代：宋

北窗幽绝梦初圆，一叶秋声醒客眠。
雌霓半空收暮雨，杜鹃六月熟高田。
稻陂别注鱼池水，石洞分承茗鼎泉。
聊借旧书栖旧隠，夜凉新入短檠边。
邑郭旅中
作者：方一夔
朝代：宋
体裁：七言绝句

出猎将军夜打围，剑头吹火割鲜肥。山林尽有逃生处，自是惊麇触祸机。
邑郭旅中
作者：方一夔
朝代：宋

出猎将军夜打围，剑头吹火割鲜肥。
山林尽有逃生处，自是惊麏触祸机。
邑郭旅中
作者：方一夔
朝代：宋

出獵將軍夜打圍，劍頭吹火割鮮肥。
山林儘有逃生處，自是驚麏觸禍機。
郡人有朱买臣严子陵按史传买臣吴人尝出为会稽太守名曰乡郡会稽盖今两浙之地吾郡特以去州二十里曰朱池为买臣昔居之地难以考见其实子陵晚耕于富春山中则今钓台是也二公出处不同心事亦异姑以其同为郡人各赋一首使九原有作不怅来者之不我知也
作者：方一夔
朝代：宋

鲁不识仲尼，妄谓东家氏。知音古为难，而况谐俗耳。寒松翳遗貌，吊古独倚徙。歌声馀老樵，昔居竟谁是。当年翁子贫，卖薪沽酒市。一朝入汉庭，歘作青云士。出领虎符贵，牛酒贺闾里。邸间绶若若，差排庭中吏。旁人自送迎，我亦附长史。片言负茂陵，奇祸竟博死。穷通有定分，何足计戚喜。豆羹辄动色，未可欺妻子。阿妇非弃翁，颇亦窥见此。后车且耻载，谁肯并庙祀。舟行徵君里，步登徵君山。雪濑漱我齿，玉泉洗我肝。遐想台上人，披裘曳渔竿。去齐复适吴，来往浮云閒。一钓得文叔，客星照林峦。再钓得小苑，高风凛祠坛。古人邈不及，绝俗为甚难。一时尚奇怪，千载起懦顽。我歌小招词，公来颜不欢。长啸震冥杳，载月下前滩。
郡人有朱买臣严子陵按史传买臣吴人尝出为会稽太守名曰乡郡会稽盖今两浙之地吾郡特以去州二十里曰朱池为买臣昔居之地难以考见其实子陵晚耕于富春山中则今钓台是也二公出处不同心事亦异姑以其同为郡人各赋一首使九原有作不怅来者之不我知也·其一
作者：方一夔
朝代：宋
体裁：古风

鲁不识仲尼，妄谓东家氏。知音古为难，而况谐俗耳。寒松翳遗貌，吊古独倚徙。歌声馀老樵，昔居竟谁是。当年翁子贫，卖薪沽酒市。一朝入汉庭，歘作青云士。出领虎符贵，牛酒贺闾里。邸间绶若若，差排庭中吏。旁人自送迎，我亦附长史。片言负茂陵，奇祸竟博死。穷通有定分，何足计戚喜。豆羹辄动色，未可欺妻子。阿妇非弃翁，颇亦窥见此。后车且耻载，谁肯并庙祀。
郡人有朱买臣严子陵按史传买臣吴人尝出为会稽太守名曰乡郡会稽盖今两浙之地吾郡特以去州二十里曰朱池为买臣昔居之地难以考见其实子陵晚耕于富春山中则今钓台是也二公出处不同心事亦异姑以其同为郡人各赋一首使九原有作不怅来者之不我知也·其一
作者：方一夔
朝代：宋

鲁不识仲尼，妄谓东家氏。
知音古为难，而况谐俗耳。
寒松翳遗貌，弔古独倚徙。
歌声余老樵，昔居竟谁是。
当年翁子贫，卖薪沽酒市。
一朝入汉庭，歘作青云士。
出领虎符贵，牛酒贺闾里。
邸间绶若若，差排庭中吏。
旁人自送迎，我亦附长史。
片言负茂陵，奇祸竟博死。
穷通有定分，何足计戚喜。
豆羹辄动色，未可欺妻子。
阿妇非弃翁，颇亦窥见此。
后车且耻载，谁肯并庙祀。
郡人有朱买臣严子陵按史传买臣吴人尝出为会稽太守名曰乡郡会稽盖今两浙之地吾郡特以去州二十里曰朱池为买臣昔居之地难以考见其实子陵晚耕于富春山中则今钓台是也二公出处不同心事亦异姑以其同为郡人各赋一首使九原有作不怅来者之不我知也·其二
作者：方一夔
朝代：宋

舟行征君里，步登征君山。
雪濑潄我齿，玉泉洗我肝。
遐想台上人，披裘曳渔竿。
去齐復适吴，来往浮云閒。
一钓得文叔，客星照林峦。
再钓得小苑，高风凛祠坛。
古人邈不及，绝俗为甚难。
一时尚奇怪，千载起懦顽。
我歌小招词，公来颜不欢。
长啸震冥杳，载月下前滩。
郡人有朱买臣严子陵按史传买臣吴人尝出为会稽太守名曰乡郡会稽盖今两浙之地吾郡特以去州二十里曰朱池为买臣昔居之地难以考见其实子陵晚耕于富春山中则今钓台是也二公出处不同心事亦异姑以其同为郡人各赋一首使九原有作不怅来者之不我知也·其二
作者：方一夔
朝代：宋
体裁：古风

舟行徵君里，步登徵君山。雪濑漱我齿，玉泉洗我肝。遐想台上人，披裘曳渔竿。去齐复适吴，来往浮云閒。一钓得文叔，客星照林峦。再钓得小苑，高风凛祠坛。古人邈不及，绝俗为甚难。一时尚奇怪，千载起懦顽。我歌小招词，公来颜不欢。长啸震冥杳，载月下前滩。
郡人有朱買臣嚴子陵按史傳買臣吳人嘗出爲會稽太守名曰鄉郡會稽蓋今兩浙之地吾郡特以去州二十里曰朱池爲買臣昔居之地難以考見其實子陵晚耕於富春山中則今釣臺是也二公出處不同心事亦異姑以其同爲郡人各賦一首使九原有作不悵來者之不我知也·其一
作者：方一夔
朝代：宋

魯不識仲尼，妄謂東家氏。
知音古爲難，而况諧俗耳。
寒松翳遺貌，弔古獨倚徙。
歌聲餘老樵，昔居竟誰是。
當年翁子貧，賣薪沽酒市。
一朝入漢庭，歘作青雲士。
出領虎符貴，牛酒賀閭里。
邸間綬若若，差排庭中吏。
旁人自送迎，我亦附長史。
片言負茂陵，奇禍竟博死。
窮通有定分，何足計戚喜。
豆羹輒動色，未可欺妻子。
阿婦非棄翁，頗亦窺見此。
後車且恥載，誰肯並廟祀。
郡人有朱買臣嚴子陵按史傳買臣吳人嘗出爲會稽太守名曰鄉郡會稽蓋今兩浙之地吾郡特以去州二十里曰朱池爲買臣昔居之地難以考見其實子陵晚耕於富春山中則今釣臺是也二公出處不同心事亦異姑以其同爲郡人各賦一首使九原有作不悵來者之不我知也·其二
作者：方一夔
朝代：宋

舟行徵君里，步登徵君山。
雪瀨潄我齒，玉泉洗我肝。
遐想臺上人，披裘曳漁竿。
去齊復適吳，來往浮雲閒。
一釣得文叔，客星照林巒。
再釣得小苑，高風凜祠壇。
古人邈不及，絕俗爲甚難。
一時尚奇怪，千載起懦頑。
我歌小招詞，公來顔不歡。
長嘯震冥杳，載月下前灘。
重九前一日与何会卿诸友分韵得日字禁体用字
作者：方一夔
朝代：宋

人生多别愁，日月去如掷。
飞鸿背朔云，老去犹旅食。
良会不可常，一岁四五日。
悠然千载上，此愿何时毕。
是时属秋季，月魄如弦直。
倦翰纵横飞，暮景凝绀碧。
园英澹寒芳，贫女改颜色。
咄哉值兹辰，仅隔风雨夕。
心赏了无余，万物空相逼。
勿叹客囊空，冷面令渠赤。
重九前一日与何会卿诸友分韵得日字禁体用字
作者：方一夔
朝代：宋
体裁：古风

人生多别愁，日月去如掷。飞鸿背朔云，老去犹旅食。良会不可常，一岁四五日。悠然千载上，此愿何时毕。是时属秋季，月魄如弦直。倦翰纵横飞，暮景凝绀碧。园英澹寒芳，贫女改颜色。咄哉值兹辰，仅隔风雨夕。心赏了无馀，万物空相逼。勿叹客囊空，冷面令渠赤。
重九前一日與何會卿諸友分韻得日字禁體用字
作者：方一夔
朝代：宋

人生多別愁，日月去如擲。
飛鴻背朔雲，老去猶旅食。
良會不可常，一歲四五日。
悠然千載上，此願何時畢。
是時屬秋季，月魄如弦直。
倦翰縱橫飛，暮景凝紺碧。
園英澹寒芳，貧女改顔色。
咄哉值茲辰，僅隔風雨夕。
心賞了無餘，萬物空相逼。
勿歎客囊空，冷面令渠赤。
重午
作者：方一夔
朝代：宋
体裁：七言律诗

楚乡节物又今朝，老大催人不肯饶。岁久菖花初见面，病多艾叶已盈腰。浪涛何处寻沉魄，菰黍无心逐画桡。莫到独醒空过了，旗亭风急又相招。
重午
作者：方一夔
朝代：宋

楚鄉節物又今朝，老大催人不肯饒。
歲久菖花初見面，病多艾葉已盈腰。
浪濤何處尋沉魄，菰黍無心逐畫橈。
莫到獨醒空過了，旗亭風急又相招。
重午二首
作者：方一夔
朝代：宋

画鹢鸣鼍水满湖，千年遗恨渺平芜。累臣水底沉鱼冢，玉女钗头缀虎符。双鬓点斑羞绿艾，一樽凝碧怯香蒲。楚乡旧俗生悽怆，愧杀人间懦丈夫。苦疮战马倦风沙，伏枥无心万里赊。老去手风从妇展，愁来背痒倩儿爬。人情反覆好生羽，世味差殊嗜食痂。一卷方书初读罢，小窗惊怪日西斜。
重午二首·其一
作者：方一夔
朝代：宋
体裁：七言律诗

画鹢鸣鼍水满湖，千年遗恨渺平芜。累臣水底沉鱼冢，玉女钗头缀虎符。双鬓点斑羞绿艾，一樽凝碧怯香蒲。楚乡旧俗生悽怆，愧杀人间懦丈夫。
重午二首·其一
作者：方一夔
朝代：宋

画鹢鸣鼍水满湖，千年遗恨渺平芜。
纍臣水底沉鱼冢，玉女钗头缀虎符。
双鬓点斑羞绿艾，一樽凝碧怯香蒲。
楚乡旧俗生悽怆，愧杀人间懦丈夫。
重午二首·其一
作者：方一夔
朝代：宋

畫鷁鳴鼉水滿湖，千年遺恨渺平蕪。
纍臣水底沉魚冢，玉女釵頭綴虎符。
雙鬢點斑羞綠艾，一樽凝碧怯香蒲。
楚鄉舊俗生悽愴，愧殺人間懦丈夫。
重午二首·其二
作者：方一夔
朝代：宋
体裁：七言律诗

苦疮战马倦风沙，伏枥无心万里赊。老去手风从妇展，愁来背痒倩儿爬。人情反覆好生羽，世味差殊嗜食痂。一卷方书初读罢，小窗惊怪日西斜。
重午二首·其二
作者：方一夔
朝代：宋

苦瘡戰馬倦風沙，伏櫪無心萬里賒。
老去手風從婦展，愁來背癢倩兒爬。
人情反覆好生羽，世味差殊嗜食痂。
一卷方書初讀罷，小窗驚怪日西斜。
錢王守鳬墩在臨安道左
作者：方一夔
朝代：宋

山下燈龕掛紙錢，水楊墩上草芊綿。
高人不要金丸用，買得三吳八十年。
钱王守鳬墩在临安道左
作者：方一夔
朝代：宋
体裁：七言绝句

山下灯龛挂纸钱，水杨墩上草芊绵。高人不要金丸用，买得三吴八十年。
閔忠
作者：方一夔
朝代：宋

弱冠知名動紫宸，兩朝際遇荷恩深。
身先赴義人爭死，天不成功淚滿襟。
自鄭有謀歸華氏，舍湘無地托王琳。
鞠躬待死無餘事，不負朝廷不負心。
问稼隐疾
作者：方一夔
朝代：宋
体裁：古风

日子来访我，话旧乐复乐。中年情义深，一别辄作恶。子我皆客居，浮萍叹流落。伤心缩地术，倒指赏月约。鸡黍喜有期，书久懒不作。是时困著愚，处处熬膏镬。而子金石躯，坐受贫鬼缚。传闻数日来，卧病清风阁。况子贤主人，苓朮富装橐。子亦屡折肱，忍不急呼药。大患缘有身，此理直糟粕。要令文殊师，欲扣维摩诺。人生馀几许，何事纷六凿。殷勤今夜月，为我照寂寞。
问稼隠疾
作者：方一夔
朝代：宋

日子来访我，话旧乐復乐。
中年情义深，一别辄作恶。
子我皆客居，浮萍嘆流落。
伤心缩地术，倒指赏月约。
鸡黍喜有期，书久懒不作。
是时困着愚，处处熬膏镬。
而子金石躯，坐受贫鬼缚。
传闻数日来，卧病清风阁。
况子贤主人，苓朮富装橐。
子亦屡折肱，忍不急呼药。
大患缘有身，此理直糟粕。
要令文殊师，欲扣维摩诺。
人生余几许，何事纷六凿。
殷懃今夜月，为我照寂寞。
闵忠
作者：方一夔
朝代：宋

弱冠知名动紫宸，两朝际遇荷恩深。
身先赴义人争死，天不成功泪满襟。
自郑有谋归华氏，舍湘无地托王琳。
鞠躬待死无余事，不负朝廷不负心。
闵忠
作者：方一夔
朝代：宋
体裁：七言律诗

弱冠知名动紫宸，两朝际遇荷恩深。身先赴义人争死，天不成功泪满襟。自郑有谋归华氏，舍湘无地托王琳。鞠躬待死无馀事，不负朝廷不负心。
雁奴
作者：方一夔
朝代：宋

雁落常水宿，奴輒警暗晦。
己逸渠處勞，禍患出恩愛。
老漁窮意巧，半夜弄光怪。
奴亟告其羣，舉羣驚相戒。
漁火不時明，奴告不息喙。
衆方恬夢寐，不悟伏機械。
一夕雖屢驚，四顧無己害。
利嘴叢之身，尤恐奴相賣。
漁者乘其囂，尺箠盡同隊。
辱令孟堅死，依勢博陸敗。
小忠悞平昔，今日復何悔。